title: มิสแกรนด์อำนาจเจริญ

text:
มิสแกรนด์อำนาจเจริญ () เป็นการประกวดนางงามของจังหวัดอำนาจเจริญ จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์อำนาจเจริญ การประกวดมิสแกรนด์อำนาจเจริญมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์อำนาจเจริญคนปัจจุบัน คือ พิมพ์ผกา สุวรรณรัตน์ ได้รับตำแหน่งเมื่อวันที่ 26 พฤษภาคม พ.ศ. 2561 ณ บุญถาวร อุดรธานี
2018: ชุดเสน่ภูษาแห่งอำนาจเจริญ ชุดนี้ได้รับแรงบันดาบใจจากพระมิ่งมงคลมิ่งเมือง และได้นำมาดัดแปลงให้เข้ากับความเป็นอีสานโดยการประดับด้วยเครื่องทอง และยังใช้ผ้าทอลายของจังหวัดอำนาจเจริญ


title: มิสแกรนด์อำนาจเจริญ

text: 2017: ชุดสีหราชนารี ฮูปแต้ม หรือ รูปแต้ม จิตรกรรมฝาผนังของชาวอีสานอันงดงามอ่อนช้อย ที่ปรากฏอยู่ภายในโบสถ์ วิหาร เป็นเรื่องราววรรณกรรมอีสาน สินไซ เปรียบเสมือนมรดกทางวัฒนธรรมอันล้ำค่า ในเรื่องปรากฏตัว คชสีห์ หัวเป็นช้างตัวเป็นราชสีห์ โดยใช้ผ้าขิดที่เป็นเอกลักษณ์ของจังหวัดอำนาจเจริญนำมาตัดเย็บ เพื่อแสดงให้เห็นถึงอัตลักษณ์ความเป็นอีสาน


title: อินเตอร์สเตตเอช 1

text: อินเตอร์สเตตเอช 1 () เป็นทางหลวงอินเตอร์สเตตที่มีเส้นทางอยู่บนเกาะโอวาฮู รัฐฮาวาย แม้ว่าหมายเลขจะเป็นเลข 1 แต่ก็เป็นเส้นทางในแนวตะวันออก-ตะวันตก ตามหลักการกำหนดหมายเลขสำหรับรัฐฮาวายที่มี H นำหน้า แล้วตามด้วยตัวเลขที่บ่งบอกถึงลำดับการสร้าง อินเตอร์สเตตเอช 1 เริ่มจากทางหลวงฮาวายหมายเลข 93 (Farrington Highway) ในin Kapolei สิ้นสุดบนทางหลวงฮาวายหมายเลข 72 (Kalanianaole Highway) ในโฮโนลูลู (ทางออก 19A) เมืองหลวงของรัฐฮาวาย โดยอินเตอร์สเตตเอช 1 นั้นรู้จักกันในชื่อ "ลูนาลิโลฟรีเวย์" และบางช่วงก็มีชื่อว่า "ควีนลีลีโอกาลานีฟรีเวย์"


title: พรรคประชาภิวัฒน์ (พ.ศ. 2561)

text: พรรคประชาภิวัฒน์ (, ชื่อย่อ: ปชภ./PRA) พรรคการเมืองที่ได้ยื่นจดจองชื่อพรรคต่อ คณะกรรมการการเลือกตั้ง เป็นลำดับที่ 14/2561 เมื่อวันศุกร์ที่ 2 มีนาคม พ.ศ. 2561 มี พลตรี ไชยนาจ ญาติฉิมพลี เป็นผู้ยื่นคำร้องขอ


title: พรรคประชาภิวัฒน์ (พ.ศ. 2561)

text: ต่อมาในวันพฤหัสบดีที่ 5 เมษายน พ.ศ. 2561 ทางพรรคประชาภิวัฒน์ได้รับหนังสือรับจดแจ้งจัดตั้งพรรคจาก กกต. พร้อมกับ พรรคพลังพลเมืองไทย เพื่อให้ทางพรรคได้ดำเนินการจดทะเบียนจัดตั้งพรรคต่อไป


title: พรรคประชาภิวัฒน์ (พ.ศ. 2561)

text: กระทั่งวันอาทิตย์ที่ 15 เมษายน พ.ศ. 2561 พรรคประชาภิวัฒน์ได้จัดประชุมใหญ่สามัญครั้งที่ 1/2561 เพื่อร่างข้อบังคับพรรค ระเบียบพรรค อุดมการณ์พรรคและนโยบายของพรรครวมถึงเพื่อเลือกหัวหน้าพรรค เลขาธิการพรรคและคณะกรรมการบริหารพรรคปรากฏว่า นาย สมเกียรติ ศรลัมพ์ อดีต ส.ว. นครสวรรค์ เป็นหัวหน้าพรรคคนแรกและนาง นันทนา สงฆ์ประชา เป็นเลขาธิการพรรคคนแรก และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 3 พฤษภาคม พ.ศ. 2561 ซึ่ง กกต. ได้รับจดทะเบียนจัดตั้งพรรคประชาภิวัฒน์เป็นลำดับที่ ๓/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้มีการประกาศในราชกิจจานุเบกษาเมื่อวันที่ 13 กันยายน พ.ศ. 2561


title: มิสแกรนด์ร้อยเอ็ด

text: มิสแกรนด์ร้อยเอ็ด () เป็นการประกวดนางงามของจังหวัดร้อยเอ็ด จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ร้อยเอ็ดมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ร้อยเอ็ดคนปัจจุบัน คือ ปิยภรณ์ ไชยสงคราม ซึ่งได้รับตำแหน่งเมื่อวันที่ 13 พฤษภาคม พ.ศ. 2561 ณ โรงแรมเพชรรัชต์การ์เด้น ร้อยเอ็ด2018: ชุดส่องเมืองสาเกตุ ร้อยเอ็ดมีชื่อเดิมว่าเมืองสาเกตุนคร แนวคิดของชุดเกิดจากหอคอยรูปโหวด ซึ่งโหวดเป็นเครื่องดนตรีประจำจังหวัด และยังเป็นแลนด์มาร์คแห่งใหม่ร้อยเอ็ด ภายในหอคอยเป็นจุดชมวิวรอบเมืองแบบ 360 องศา ไม่ว่าจะเป็นบึงพลาญชัย ประตูสาเกตุ และพระพุทธรัตนมงคลมหามุนี พระยืนปรางค์ประทานพร สูง 101 ศอก เป็นพระยืนที่สูงที่สุดในเอเชียอาคเนย์


title: มิสแกรนด์ร้อยเอ็ด

text: 2017: ชุดเอกธัญญะนารีมงคลศรีสุวรรณภูมิ แปลว่า ข้าวที่ขึ้นชื่อเป็นที่หนึ่ง ที่กำเนิดจากดินแดนที่เจริญรุ่งเรืองดั่งทอง จังหวัดร้อยเอ็ด เป็นจังหวัดที่มีความอุดมสมบูรณ์และเป็นแหล่งผลิตข้าวหอมมะลิที่ได้รับการกล่าวขานว่าดีที่สุดในโลก จึงได้แรงบันดาลใจในการสร้างสรรค์ชุดประจำชาติ ผ่านอัตลักษณ์ที่โดดเด่นภายใต้คำขวัญของจังหวัด โดยสีที่ใช้เปรียบเสมือนสีแห่งทุ่งรวงทองเป็นสัญลักษณ์ เพื่อสะท้อนให้เห็นถึงบุญคุณของข้าวและเพื่อแสดงให้เห็นถึงคุณค่าความสำคัญของแผ่นดินอันเจริญรุ่งเรืองและอุดมสมบูรณ์ จนได้ขนานนามดินแดนดังกล่าวในตำนานว่า ทุ่งกุลาร้องไห้


title: มิสแกรนด์ร้อยเอ็ด

text: 2016: ชุดมหิงสาศรีกาสร จังหวัดร้อยเอ็ดมีประชากรส่วนใหญ่ประกอบอาชีพเกษตรกรรม รายได้จากการปลูกข้าว ควาย จึงเป็นสัตว์ที่อยู่คู่กับชาวนาไทยมาแต่ช้านาน แต่ความสำคัญของควายไทยได้ลดน้อยลง มิสแกรนด์ร้อยเอ็ดจึงได้แรงบันดาลใจ ที่จะอนุรักษ์ จึงนำเอาสัตว์ที่เป็นตัวแทนของชาวนา ไทยแสดงออกผ่าน ชุดประจำชาติของจังหวัดร้อยเอ็ด


title: กลุ่มอาการกตัญญูเฉียบพลัน

text: กลุ่มอาการกตัญญูเฉียบพลัน เป็นคำที่บุคลากรทางการแพทย์นิยมใช้บรรยายสถานการณ์ที่ญาติที่อยู่ห่างไกลมาที่โรงพยาบาลในขณะที่ผู้ป่วยสูงอายุกำลังเข้ารับการรักษาอาการเจ็บป่วยที่เป็นรุนแรงถึงขั้นมีโอกาสเสียชีวิตหรือกำลังจะเสียชีวิต และขอร้องหรือบังคับให้ผู้ให้บริการทางการแพทย์ให้การรักษาทุกรูปแบบไม่ว่าจะมีราคาสูงหรือก่อให้เกิดความทุกข์ทรมานเพียงใดก็ตาม เพื่อช่วยชีวิตหรือยืดชีวิตผู้ป่วยให้ได้ หรืออีกรูปแบบหนึ่งอาจตำหนิแนวทางการรักษาเดิม หรือขอให้เปลี่ยนแปลงรูปแบบการรักษาใหม่


title: กลุ่มอาการกตัญญูเฉียบพลัน

text: บุคลากรทางการแพทย์ในสหรัฐอเมริกานิยมเรียกปรากฎการณ์เดียวกันนี้ว่า กลุ่มอาการลูกสาวจากแคลิฟอร์เนีย ()


title: แพทริก แมนสัน

text: เซอร์ แพทริก แมนสัน (; 3 ตุลาคม ค.ศ. 1844 – 9 เมษายน ค.ศ. 1922) เป็นแพทย์ชาวสกอต เป็นผู้ริเริ่มการศึกษาเวชศาสตร์เขตร้อน เขาค้นพบว่ายุงเป็นพาหะของโรคเท้าช้าง ผลงานดังกล่าวก่อให้เกิดทฤษฎียุง-มาลาเรีย ซึ่งนำไปสู่การค้นพบว่ายุงเป็นพาหะของโรคมาลาเรีย


title: แพทริก แมนสัน

text: แพทริก แมนสันเกิดในปี ค.ศ. 1844 ที่เมืองโอลด์เมลดรัมในแอเบอร์ดีนเชียร์ เป็นบุตรชายคนที่ 2 ของจอห์น แมนสันกับเอลิซาเบธ ลิฟวิงสโตน เบลคกี ในปี ค.ศ. 1857 ครอบครัวของแมนสันย้ายไปอยู่ที่แอเบอร์ดีน เขาจึงเรียนที่โรงเรียนในเมืองแอเบอร์ดีนก่อนจะเรียนต่อด้านการแพทย์ที่มหาวิทยาลัยแอเบอร์ดีน หลังเรียนจบ แมนสันทำงานที่โรงพยาบาลจิตเวชในเมืองเดอรัมเป็นระยะเวลาสั้น ๆ


title: แพทริก แมนสัน

text: แมนสันผู้ซึ่งได้รับแรงบันดาลใจจากพี่ชาย เดวิด แมนสัน ซึ่งทำงานอยู่หน่วยแพทย์ในเซี่ยงไฮ้ ตัดสินใจเดินทางไปฟอร์โมซา (ไต้หวันในปัจจุบัน) ในปี ค.ศ. 1866 เพื่อทำงานเป็นเจ้าหน้าที่แพทย์ของกรมศุลกากรจีนและเริ่มต้นงานด้านเวชศาสตร์เขตร้อน หลังความขัดแย้งระหว่างจีนกับญี่ปุ่นเหนือเกาะไต้หวัน เขาถูกย้ายไปอยู่ที่อามอย (เซี่ยเหมิน) ผลงานแรก ๆ ของแมนสันคือการค้นพบว่าหนอนฟิลาเรียที่เป็นสาเหตุของโรคเท้าช้างจะเจริญเติบโตในยุงที่ดูดเลือดมนุษย์ ทำให้ได้สมมติฐานว่ายุงเป็นพาหะของโรค เขาตีพิมพ์การค้นพบในปี ค.ศ. 1878 ในรายงานการแพทย์ของกรมศุลกากรจีน


title: แพทริก แมนสัน

text: ผลงานชิ้นนี้ของแมนสันทำให้โรนัลด์ รอสส์ แพทย์ชาวบริติชตั้งสมมติฐานว่ายุงอาจเป็นพาหะนำโรคมาลาเรียเช่นกัน รอสส์หารือกับแมนสันจนกระทั่งในปี ค.ศ. 1898 รอสส์พิสูจน์ได้ว่ายุงเป็นพาหะของโรคมาลาเรียจริง ทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1902 แต่การที่รอสส์ไม่ได้เอ่ยถึงผลงานของแมนสันว่ามีส่วนในการค้นพบของเขา ทำให้ความสัมพันธ์ของทั้งสองตกต่ำลง


title: แพทริก แมนสัน

text: ระหว่างปี ค.ศ. 1883-1889 แมนสันทำงานในฮ่องกง ที่นั่นเขาได้ก่อตั้งบริษัทนมแดรีฟาร์มและก่อตั้งวิทยาลัยแพทยศาสตร์ฮ่องกง ซึ่งต่อมาเป็นส่วนหนึ่งของมหาวิทยาลัยฮ่องกง หลังทำงานอยู่ในเอเชียตะวันออกนาน 23 ปี แมนสันย้ายกลับไปที่ลอนดอนในปี ค.ศ. 1889 และทำงานที่โรงพยาบาลของสมาคมโรงพยาบาลทหารเรือบริเตนและเป็นอาจารย์สอนด้านโรคเขตร้อนของโรงพยาบาลเซนต์จอร์จ ในปี ค.ศ. 1897 เขาดำรงตำแหน่งหัวหน้าฝ่ายการแพทย์ของสำนักงานอาณานิคมและมีส่วนในการผลักดันให้เกิดวิทยาลัยสุขศาสตร์และเวชศาสตร์เขตร้อนลอนดอนในปี ค.ศ. 1899 แมนสันเกษียณจากสำนักงานอาณานิคมในปี ค.ศ. 1912


title: แพทริก แมนสัน

text: ด้านชีวิตส่วนตัว แมนสันแต่งงานกับเฮนเรียตตา อิซาเบลลา เธอร์บันในปี ค.ศ. 1876 ทั้งคู่มีบุตรด้วยกัน 4 คน แมนสันเสียชีวิตที่กรุงลอนดอนในปี ค.ศ. 1922


มิสเตอร์ยูนิเวอร์แซลแอมบาสซเดอร์ไทยแลนด์ 2016 เป็นการประกวดมิสเตอร์ยูนิเวอร์แซลแอมบาสซเดอร์ไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 11 กันยายน พ.ศ. 2559 ณ ศูนย์ประชุมสตาร์เวลล์, นครราชสีมา, ประเทศไทย โดยผู้ชนะการประกวดในครั้งนี้ คือ กฤตยศ กาญจนดุล ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2016


title: มิสเตอร์ยูนิเวอร์แซลแอมบาสซเดอร์ไทยแลนด์ 2016

text: 27 ผู้เข้าประกวดที่ได้รับการยืนยัน:


มิสเตอร์ยูนิเวอร์แซลแอมบาสซเดอร์ไทยแลนด์ 2017 มาจากการประกวดMister xc thailand 2017 การประกวดรอบตัดสินจัดขึ้น ณ ศูนย์การค้าเมญ่า ไลฟ์สไตล์ชอปปิ้ง, เชียงใหม่, ประเทศไทย โดยผู้ชนะการประกวดในครั้งนี้ คือ ถิรวัฒน์ มาตยาบุญ ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2017


title: มิสเตอร์ยูนิเวอร์แซลแอมบาสซเดอร์ไทยแลนด์ 2017

text: 15 ผู้เข้าประกวดที่ได้รับการยืนยัน:


title: มิสซูปราเนชันแนลไทยแลนด์ 2017

text: มิสซูปราเนชันแนลไทยแลนด์ 2017 () เป็นการประกวดมิสซูปราเนชันแนลไทยแลนด์ครั้งที่ 1 เก็บตัวการประกวดที่ภูเก็ต ระหว่างวันที่ 22สิงหาคม - 2 กันยายน พ.ศ. 2560 การประกวดรอบตัดสินซึ่งมีกำหนดจัดในวันที่ 2 กันยายน พ.ศ. 2560 ณ โรงละครสยามนิรมิต, ภูเก็ต ทั้งนี้ผู้ที่ชนะการประกวดจะได้เป็นตัวแทนประเทศไทยเพื่อเข้าร่วมการประกวดบนเวทีมิสซูปราเนชันแนล 2017 โดยดำเนินการถ่ายทอดสดโดยสถานีโทรทัศน์สีกองทัพบกช่อง 5.


title: มิสซูปราเนชันแนลไทยแลนด์ 2017

text: § ได้รับการโหวตเข้ามาอยู่ใน 18 คนสุดท้าย


title: มิสซูปราเนชันแนลไทยแลนด์ 2017

text: หมายเหตุ: นางงามผิวสวย จะได้เป็นตัวแทนไทยไปประกวดมิสเอเชียแปซิฟิกอินเตอร์เนชันแนล2017


title: มิสซูปราเนชันแนลไทยแลนด์ 2017

text: ผู้เข้าประกวด 77 คน ได้รับการยืนยันแล้ว:


title: สถิติโลก

text: สถิติโลกเป็นผลงานที่ดีที่สุดในโลกที่ได้บันทึกและยอมรับอย่างเป็นทางการเช่นทักษะเฉพาะตัวหรือกีฬา บันทึกสถิติโลกกินเนสส์เป็นหนังสือที่รวบรวมบันทึกที่สุดในโลกทุกประเภทตั้งแต่ความสำเร็จจนไปถึงแย่ที่สุด ธรรมชาติที่สุดขั้วและอื่น ๆ


title: สถิติโลก

text: ประเทศมาเลเซียเป็นหนึ่งประเทศที่การทำลายสถิติโลกกลายเป็นสิ่งที่ได้รับความนิยมในระดับชาติ ในประเทศอินเดียการทำลายสถิติโลกเป็นที่นิยมมาก ผู้ที่บันทึกสถิติในระดับโลกของอินเดียคือหนังสือบันทึกสถิติเลมคา (Limca Book of Records), บันทึกสถิติโลกยูนีค (Unique World Records) บันทึกสถิติโลกอินเดีย (World Records India) และหนังสือบันทึกสถิติเอเชียบุ๊ค (Asia Book of Records)


ทางรถไฟสายชุมทางคลองสิบเก้า–ชุมทางแก่งคอย หรือ ทางรถไฟสายชุมทางแก่งคอย–คลองสิบเก้า เป็นทางรถไฟอันเป็นส่วนหนึ่งของทางรถไฟสายชายฝั่งทะเลตะวันออก โดยเป็นเส้นทางขนส่งสินค้าระบบรางที่เชื่อมต่อระหว่างภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด ทางรถไฟสายนี้พาดผ่านจังหวัดฉะเชิงเทรา, นครนายก และสระบุรี ผ่านอุโมงค์หนึ่งแห่งคืออุโมงค์พระพุทธฉาย ทางรถไฟสายนี้ใช้สำหรับวิ่งขนส่งสินค้าเพียงอย่างเดียวและไม่มีบริการรับส่งผู้โดยสาร


title: ทางรถไฟสายชุมทางคลองสิบเก้า–ชุมทางแก่งคอย

text: การก่อสร้างทางรถไฟสายชายฝั่งทะเลตะวันออกเริ่มขึ้นเมื่อปี พ.ศ. 2524–2528 ในเส้นทางชุมทางฉะเชิงเทรา–สัตหีบ และมีการสร้างทางชุมทางคลองสิบเก้า–ชุมทางแก่งคอยอีกหนึ่งสายสำหรับขนส่งสินค้าจากภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด โดยเส้นทางชุมทางคลองสิบเก้า–ชุมทางแก่งคอยจะตัดผ่านจังหวัดฉะเชิงเทรา, นครนายก และสระบุรี และได้ประกาศเวนคืนที่ดินเมื่อวันที่ 19 กรกฎาคม พ.ศ. 2532 และมีการเร่งรัดการเวนคืนในสองปีต่อมา โดยเส้นทางจะผ่านภูมิประเทศต่าง ๆ ที่ราบลุ่มที่มีคลองหลายสายทางตอนใต้ มีภูเขาสูงและผ่านอุโมงค์พระพุทธฉายทางตอนเหนือ ถือเป็นอุโมงค์ที่มีความยาวเป็นอันดับสองของประเทศรองจากอุโมงค์ขุนตาน


text: หลังการก่อสร้างแล้วเสร็จจึงทำพิธีเปิดอย่างเป็นทางการเมื่อวันที่ 19 สิงหาคม พ.ศ. 2538 โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จมาเป็นประธานในพิธีเปิด ณ สถานีรถไฟญาณสังวราราม จังหวัดชลบุรี โดยเส้นทางนี้จะทำการขนส่งสินค้าต่าง ๆ เป็นต้นว่า น้ำมัน, ก๊าซแอลพีจี, ปูนซีเมนต์ และบรรจุตู้คอนเทนเนอร์


text: แต่เดิมทางรถไฟสายนี้เป็นทางเดี่ยว ทำให้เกิดความล่าช้าในการขนส่ง ในปี พ.ศ. 2559 รัฐบาลประยุทธ์ จันทร์โอชามีนโยบายพัฒนาระบบรางให้เป็นระบบขนส่งมวลชน และก่อสร้างรถไฟทางคู่ชุมทางฉะเชิงเทรา–ชุมทางคลองสิบเก้า–ชุมทางแก่งคอยระยะทาง 106 กิโลเมตร พร้อมทางคู่เลี่ยงเมืองระยะทาง 97 กิโลเมตร ก่อสร้างสถานีรถไฟไผ่นาบุญ และเจาะอุโมงค์พระพุทธฉายขนานไปกับอุโมงค์เดิม เริ่มก่อสร้างเมื่อวันที่ 19 กุมภาพันธ์ พ.ศ. 2559 และสิ้นสุดงานในวันที่ 18 กุมภาพันธ์ พ.ศ. 2562


text: โครงการแบ่งเป็นสองส่วนคือ ช่วงที่ 1 รถไฟทางคู่ชุมทางฉะเชิงเทรา–คลองสิบเก้า–วิหารแดง และบุใหญ่–แก่งคอย และทางคู่เลี่ยงเมืองที่สถานีรถไฟชุมทางฉะเชิงเทรา, ชุมทางแก่งคอย และชุมทางบ้านภาชี ใช้งบประมาณ 9,825,810,000 บาท ก่อสร้างโดยบริษัทซิโน-ไทย ช่วงที่ 2 รถไฟทางคู่วิหารแดง–บุใหญ่ และอุโมงค์พระพุทธฉาย ใช้งบประมาณ 407,049,596 บาท ก่อสร้างโดยบริษัทไร้ท์ทันเน็ลลิ่ง


title: โรดริโก เบนตังกูร์

text: โรดริโก เบนตังกูร์ โกลมัน (; เกิดวันที่ 5 กรกฎาคม ค.ศ. 1997) เป็นนักฟุตบอลชาวอุรุกวัย ปัจจุบันลงเล่นตำแหน่งกองกลางให้กับสโมสรฟุตบอลยูเวนตุส


title: โรดริโก เบนตังกูร์

text: เบนตังกูร์จบการหลักสูตรเยาวชนจากสโมสรโบกายูนิออส์ และได้ลงเล่นให้ทีมชุดใหญ่ครั้งแรกเมื่อวันที่ 12 เมษายน ค.ศ. 2015 ในเกมลีกที่พบกับสโมสรนูเอบาชิกาโก โดยลงมาแทนที่ปาโบล เปเรซ ในนาทีที่ 77 เกมนัดนั้นจบลงด้วยผลเสมอ 0–0


title: โรดริโก เบนตังกูร์

text: เบนตังกูร์กลายเป็นผู้เล่นของยุเวนตุสเมื่อวันที่ 1 กรกฎาคม ค.ศ. 2017 หลังจากที่มีการเจรจากันในเดือนเมษายน ค.ศ. 2017 สัญญาของเขามีผลถึงปี ค.ศ. 2022 การซื้อ-ขายครั้งนี้ถือเป็นส่วนหนึ่งในดีลของการ์โลส เตเบซ เมื่อกรกฎาคม ค.ศ. 2015 ต่อมาวันที่ 26 สิงหาคม ค.ศ. 2017 เขาลงเล่นนัดแรกให้กับยูเวนตุส ในการบุกไปเอาชนะเจนัว 4–2 ในการแข่งขันเซเรียอา


title: โรดริโก เบนตังกูร์

text: ในเดือนกันยายน ค.ศ. 2017 เบนตังกูร์ถูกเรียกตัวติดทีมชาติอุรุกวัยครั้งแรกโดยโอสการ์ ตาบาเรซ ผู้จัดการทีมชาติอุรุกวัย ในการแข่งขันฟุตบอลโลก 2018 รอบคัดเลือก นัดที่จะพบกับเวเนซุเอลาและโบลิเวียในเดือนตุลาคม เขาลงเล่นทีมชาตินัดแรกเมื่อวันที่ 5 ตุลาคม โดยลงเล่นในฐานะตัวสำรอง นัดที่อุรุกวัยเสมอเวเนซุเอลา 0–0 ต่อมาเขามีชื่อติดทีมชาติในการแข่งขันไชนาคัพ เมื่อเดือนมีนาคม ค.ศ. 2018


title: โตติ (นักฟุตบอล)

text: ดานิเอล การ์ซิอา โรดริเกซ (; เกิดวันที่ 21 กันยายน ค.ศ. 1987) หรือ โตติ () เป็นนักฟุตบอลชาวสเปน ปัจจุบันลงเล่นให้กับสโมสรฟุตบอลบางกอกกล๊าสในตำแหน่งกองกลางตัวรุก


title: โตติ (นักฟุตบอล)

text: โตติเกิดที่เมืองซาลามังกา แคว้นกัสติยาและเลออน เขาจบหลักสูตรเยาวชนจากอูเด ซาลามังกา และลงเล่นให้กับทีมสำรองในฤดูกาล 2005–06 เขาลงเล่น 6 นัด ช่วยให้ทีมเลื่อนชั้นสู่เซกุนดาดิบิซิออนได้ในที่สุด


title: โตติ (นักฟุตบอล)

text: วันที่ 16 มิถุนายน ค.ศ. 2007 โตติลงเล่นนัดแรกในฐานะตัวสำรอง นัดที่ซาลามังกาเปิดบ้านเอาชนะซิวดัดเดมูร์เซีย 1–0 เขาได้เลื่อนมาเล่นให้กับทีมชุดใหญ่เมื่อเดือนสิงหาคมปีเดียวกัน และทำประตูแรกเมื่อวันที่ 8 มิถุนายน ค.ศ. 2008 นัดที่เปิดบ้านเอาชนะเซลตาเดบิโก 3–1


title: โตติ (นักฟุตบอล)

text: ในเดือนสิงหาคม ค.ศ. 2011 หลังจากที่ทีมของเขาตกชั้นจากเซกุนดาดิบิซิออน โตติได้ย้ายไปเข้าร่วมสโมสรฟุตบอลกรานาดา และถูกปล่อยยืมตัวทันทีให้กับสโมสร Cádiz CF ต่อมาวันที่ 31 สิงหาคม ค.ศ. 2012 เขาย้ายไปร่วมทีมเอร์กูเลสด้วยการถูกปล่อยยืมตัวอีกครั้ง


title: โตติ (นักฟุตบอล)

text: วันที่ 30 สิงหาคม ค.ศ. 2013 โตติถูกปล่อยยืมตัวอีกครั้งให้กับเดปอร์ติโบอาลาเบสในเซกุนดาดิบิซิออน ต่อมาวันที่ 10 กรกฎาคม ค.ศ. 2014 เขาเซ็นสัญญาร่วมทีมอาลาเบสแบบถาวร


title: โตติ (นักฟุตบอล)

text: ในเดือนกรกฎาคม ค.ศ. 2015 โตติย้ายไปร่วมทีมบางกอกกล๊าส สโมสรใหญ่ในไทยลีก ด้วยสัญญา 2 ปีครึ่ง


title: แอชลีย์ บานส์

text: แอชลีย์ ลู้ก บานส์ (; เกิดวันที่ 30 ตุลาคม ค.ศ. 1989) เป็นนักฟุตบอลชาวออสเตรีย ปัจจุบันลงเล่นตำแหน่งกองหน้าให้กับสโมสรฟุตบอลเบิร์นลีย์ในพรีเมียร์ลีก เขาเคยเล่นให้กับหลายสโมสรในอังกฤษ และเคยลงเล่นให้กับทีมชาติออสเตรีย รุ่นอายุไม่เกิน 21 ปี อยู่ 1 นัด


title: แอชลีย์ บานส์

text: บานส์ย้ายมาร่วมทีมเบิร์นลีย์เมื่อวันที่ 10 มกราคม ค.ศ. 2014 ด้วยค่าตัวที่ไม่เปิดเผย และสัญญา 3 ปีครึ่ง เขาประตูแรกให้กับสโมสรเมื่อวันที่ 8 พฤศจิกายน ในนัดที่เบิร์นลีย์เปิดบ้านเอาชนะฮัลล์ซิตีที่สนามเทิร์ฟมัวร์ นับเป็นชัยชนะนัดแรกของสโมสรในพรีเมียร์ลีก


title: ซอฟียาน บูฟัล

text: ซอฟียาน บูฟัล (; เกิดวันที่ 17 กันยายน ค.ศ. 1993) เป็นนักฟุตบอลอาชีพชาวโมร็อกโก ปัจจุบันลงเล่นตำแหน่งกองกลางตัวรุกให้กับสโมสรฟุตบอลเซาแทมป์ตันและทีมชาติโมร็อกโก


title: ซอฟียาน บูฟัล

text: บูฟัลย้ายมาร่วมทีมเซาแทมป์ตันเมื่อวันที่ 29 สิงหาคม ค.ศ. 2016 ด้วยสัญญา 5 ปี ไม่เปิดเผยค่าตัว แต่มีการรายงานว่ามีค่าตัว 16 ล้านปอนด์ ซึ่งทำลายสถิติเดิม 15 ล้านปอนด์ของ Dani Osvaldo ที่ย้ายมาจากโรมา เมื่อเดือนตุลาคม ค.ศ. 2013.


title: ซอฟียาน บูฟัล

text: บูฟัลลงเล่นทีมชาตินัดแรกเมื่อวันที่ 26 มีนาคม ค.ศ. 2016 นัดที่โมร็อกโกชนะเคปเวิร์ด 1–0 ในการแข่งขันรอบคัดเลือกแอฟริกาคัพออฟเนชันส์ 2017


title: วิลิ กาบาเยโร

text: วิลเฟรโด ดานิเอล "วิลิ" กาบาเยโร ลัซกาโน (; เกิดวันที่ 28 กันยายน ค.ศ. 1981) เป็นนักฟุตบอลชาวอาร์เจนตินา ปัจจุบันลงเล่นตำแหน่งผู้รักษาประตูให้กับสโมสรฟุตบอลเชลซีและทีมชาติอาร์เจนตินา


title: วิลิ กาบาเยโร

text: เขาเคยเล่นฟุตบอลในสเปนให้กับสโมสรเอลเชและมาลากา ต่อมาในช่วงฤดูร้อน 2014 เขาเซ็นสัญญากับแมนเชสเตอร์ซิตี และช่วยให้ทีมคว้าแชมป์ฟุตบอลลีกคัพ 2016


title: วิลิ กาบาเยโร

text: กาบาเยโรลงเล่นให้กับทีมชาติชุดใหญ่ครั้งแรกในปี ค.ศ. 2018 แต่ก่อนหน้านี้เคยได้รับเหรียญทองในโอลิมปิกฤดูร้อน 2004 และจบอันดับรองชนะเลิศในฟีฟ่าคอนเฟเดอเรชันส์คัพ 2005


title: วิลิ กาบาเยโร

text: โบกายูนิออร์ส


title: วิลิ กาบาเยโร

text: แมนเชสเตอร์ซิตี


title: วิลิ กาบาเยโร

text: อาร์เจนตินาชุดเยาวชน


title: กีฬาคนพิการแห่งชาติ ครั้งที่ 35

text: กีฬาคนพิการแห่งชาติ ครั้งที่ 35 หรือ สมิหลาเกมส์ เริ่มการแข่งขันเมื่อวันที่ 20-24 กรกฎาคม พ.ศ. 2560 โดยจัดการแข่งขันที่สนามกีฬามหาวิทยาลัยสงขลานครินทร์ มีนักกีฬาพิการที่เข้าร่วมการแข่งขันทั้งหมด 3,358 คนซึ่งแข่งขันกีฬา 17 กีฬา


title: กีฬาคนพิการแห่งชาติ ครั้งที่ 35

text: มีการเปิดการแข่งขันกีฬาคนพิการแห่งชาติ ครั้งที่ 35 เมื่อวันที่ 20 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นประธานในพิธี มีการเดินขบวนจังหวัดที่เข้าร่วมการแข่งขัน, การกล่าวรายงาน, การกล่าวคำปฏิญาณ, การเชิญธงชาติไทย ธงกีฬาแห่งชาติ และธงประจำจังหวัดสงขลา และการนำไฟพระฤกษ์จุดบนกระถางคบเพลิง ถือเป็นอันเสร็จการเปิดการแข่งขัน


title: กีฬาคนพิการแห่งชาติ ครั้งที่ 35

text: พิธีปิดการแข่งขันกีฬาคนพิการแห่งชาติ ครั้งที่ 35 เริ่มขึ้นเมื่อ 24 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นผู้ปิดการแข่งขัน มีการดับไฟในกระถางคบเพลิง เป็นการสิ้นสุดพิธีและการแข่งขันอย่างเป็นทางการตารางด้านล้างนี้คือตารางสรุปเหรียญรางวัลตามสังกัดจังหวัดที่เข้าร่วมแข่งขัน


title: อินเตอร์สเตตเอช 2

text: อินเตอร์สเตตเอช 2 () เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักในชื่อ Veterans Memorial Freeway (แปลว่า ฟรีเวย์อนุสรณ์ทหารผ่านศึก) แม้ว่าจะถูกกำหนดเป็นหมายเลข 2 แต่ก็เป็นอินเตอร์สเตตแนวเหนือ–ใต้ ตามระบบหมายเลขสำหรับรัฐฮาวายที่นำหน้าด้วย H แล้วตามด้วยหมายเลขที่แสดงถึงลำดับการก่อสร้าง มีปลายทางทิศใต้อยู่บนอินเตอร์สเตตเอช 1 ในเพิร์ลซิตี และมีปลายทิศเหนืออยู่บนถนน Wilikina Drive (Wahiawa Bypass) (ทางหลวงฮาวายหมายเลข 99) ในวาเฮียวา (Wahiawa) ซึ่งอยู่ใกล้กับ Schofield Barracks และ Wheeler Army Airfield


title: อินเตอร์สเตตเอช 3

text: อินเตอร์สเตตเอช 3 () เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักกันในชื่อ "จอห์น เอ. เบินส์ ฟรีเวย์" มีเส้นทางข้ามยอดเขาโคเลา (Ko'olau Range) ซึ่งมีสะพานและผ่านอุโมงค์ที่ยาว ชื่ออุโมงค์ Tetsuo Harano และอีกอุโมงค์หนึ่งชื่ออุโมงค์ Hospital Rock


title: อินเตอร์สเตตเอช 3

text: แม้ว่าหมายเลขของอินเตอร์สเตตสายนี้ คือ หมายเลข 3 แต่ก็เป็นทางหลวงในแนวตะวันออก–ตะวันตก มีปลายทางทิศตะวันตกอยู่ที่ทางแยกบนอินเตอร์สเตตเอช 1 ที่ Hālawa ใกล้กับเพิร์ลฮาร์เบอร์ และมีปลายทางทิศตะวันออกอยู่ที่ทางเข้าหลักของฐานนาวิกโยธินฮาวาย โดยเส้นทางสายนี้มีจุดประสงค์ในการป้องกันประเทศ


title: ภูเขาไฟใหญ่

text: ภูเขาไฟใหญ่ หรือ ซูเปอร์วอลเคโน () คือภูเขาไฟขนาดใหญ่ที่มีมวลการปะทุอยู่ในระดับ 8 ซึ่งเป็นค่าสูงสุดในดัชนีการระเบิดของภูเขาไฟที่มีค่าปริมาตรมวลสารปะทุมากกว่า 1,000 ลูกบาศก์กิโลเมตร


title: ภูเขาไฟใหญ่

text: ภูเขาไฟใหญ่เกิดขึ้นเมื่อหินหนืดจากเนื้อโลกดันตัวขึ้นไปด้านบนแต่ยังไม่ประทุสู่บนเปลือกโลกแต่จะขังตัวเป็นแอ่งใต้เปลือกโลกแทน จนเวลาผ่านไปแอ่งแม็กมาก็จะใหญ่จนมีแรงดันมากขึ้นจนเปลือกโลกรับแรงดันไม่ไหวจึงปะทุออกมา ซึ่งเหตุการ์ณแบบนี้จะเกิดบริเวณจุดร้อนเช่นแอ่งภูเขาไฟเยลโลว์สโตนหรือในเขตมุดตัวของเปลือกโลกอย่างทะเลสาบโตบา และลักษณะอื่นที่ทำให้มีการปะทุปริมาตรมวลสารจำนวนมากจะอยู่บริเวณที่มีการสะสมหินอัคนีเป็นจำนวนมาก ซึ่งสามารถคลุมพื้นที่ขนาดใหญ่ด้วยลาวา, เถ้าภูเขาไฟและทำให้เกิดการเปลี่ยนแปลงสภาพภูมิอากาศอย่างเช่นการเกิดยุคน้ำแข็งขนาดเล็กที่ทำให้เกิดการสูญพันธุ์ครั้งใหญ่ได้ การระเบิดที่ใหญ่ที่สุดของภูเขาไฟใหญ่คือการปะทุโอรัวนุเมื่อ 26,500 ปีก่อนซึ่งเป็นการระเบิดของภูเขาไฟตาอูโปในประเทศนิวซีแลนด์


title: พลอยชมพู ศุภทรัพย์

text: พลอยชมพู ศุภทรัพย์ ชื่อเล่น แจน เป็นนักแสดงหญิงชาวไทย เริ่มเป็นที่รู้จักการร่วมงานโฆษณากับ คิม แท-ย็อน-เกิลส์เจเนอเรชัน มีผลงานซีรีส์เรื่องแรก คือ รุ่นพี่ Secret Love ตอน Puppy Honey โดยรับบทเป็น “ฝัน” และมีผลงานเด่นในซีรีส์เรื่อง SOTUS The Series พี่ว้ากตัวร้ายกับนายปีหนึ่ง ในบท “แพรไพลิน”, Slam Dance ทุ่มฝันสนั่นฟลอร์ ในบท “แพรไหม” และเรื่อง 30 กำลังแจ๋ว The Series ในบท “กิ๊ฟ”


title: พลอยชมพู ศุภทรัพย์

text: แจน พลอยชมพู ศุภทรัพย์ เกิดเมื่อวันพฤหัสที่ 5 มกราคม พ.ศ. 2538 จบการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) และจบการศึกษาระดับปริญญาตรีใน สาขาวิชาปรัชญา การเมือง และเศรษฐศาสตร์ วิทยาลัยสหวิทยาการ มหาวิทยาลัยธรรมศาสตร์


title: พลอยชมพู ศุภทรัพย์

text: แจนเคยเป็น 1 ใน 2 นักแสดงที่เคยร่วมในโฆษณาเครื่องดื่มบี-อิ้ง คอลลาเจนของปี พ.ศ. 2557 หลังสามารถเอาชนะคู่แข่งที่ร่วมประชันในการเฟ้นหาของ "บี-อิ้ง" ที่เปิดโอกาสให้แฟนชาวไทยได้เป็นนักแสดงร่วมถ่ายโฆษณาตัวใหม่ กับพรีเซ็นเตอร์คนล่าสุดในปีนั้น ซึ่งก็คือ คิม แท-ย็อน สมาชิกวงเกิลส์เจเนอเรชัน นั่นเอง และเริ่มมีผลงานมิวสิกวิดีโอต่าง ๆ ปัจจุบัน แจนเป็นนักแสดงในสังกัดจีเอ็มเอ็มทีวี โดยมีผลงานซีรีส์เรื่อยมาตั้งแต่ พ.ศ. 2559


title: พลอยชมพู ศุภทรัพย์

text: ฉายา น้องเด๋อ นิสัยส่วนตัว ชิลๆ ห้าวๆ


title: รัวยาแล็กแซลมูครง

text: รัวยาแล็กแซลมูครง () หรือที่รู้จักกันในชื่อ มูครง เป็นสโมสรฟุตบอลอาชีพในประเทศเบลเยียม ตั้งอยู่ในเมืองมูครง ปัจจุบันเล่นในเบลเจียนเฟิสต์ดิวิชัน เอ


title: รัวยาแล็กแซลมูครง

text: สโมสรฟุตบอลแห่งนี้ก่อตั้งเมื่อเดือนมีนาคม ค.ศ. 2010 โดยเกิดจากการรวมกันของสองสโมสรคือสโมสร ที่ล้มละลายไปตั้งแต่เดือนธันวาคม ค.ศ. 2009 และ ทีมในระดับดิวิชั่น 3 ใช้ชื่อว่า Royal Excel Mouscron — Peruwelz โดยได้มีการลงนามในข้อตกลงในการรวมสโมสรพร้อมกับจ่ายหนี้จำนวน 100,000 ยูโร ในชื่อของสโมสร R.R.C. Peruwelz เมื่อวันที่ 11 มีนาคม ค.ศ. 2010 ก่อนจะไต่ระดับขึ้นมาสู่ลีกสูงสุดคือ ดิวิชัน เอ ในฤดูกาล 2014—15 นับเป็นครั้งแรกในประวัติศาสตร์ของพวกเขาซึ่งพวกเขาต้องใช้เวลาถึง 5 ปีกว่าจะกลับขึ้นสู่ลีกสูงสุดและใน ค.ศ. 2016 พวกเขาได้เปลี่ยนชื่ออีกครั้งเป็น รัวยาแล็กแซลมูครง หรือชื่อที่ใช้ในปัจจุบัน


title: อารีนาออฟเวเลอร์

text: อารีนาออฟเวเลอร์ (หรือชื่อเก่า เรียล์มออฟเวเลอร์ และ สไตรก์ออฟคิงส์; ) เป็นเกมโมบาจากเทนเซ็นต์เกมส์ ซึ่งมีที่มาจากเกม ออเนอร์ออฟคิงส์ หรือ คิงส์ออฟกลอรี () ซึ่งเป็นเกมโมบาในประเทศจีน โดยเกมนี้ได้มีการปรับปรุงให้มีความเป็นสากลมากขึ้นเพื่อการตลาดนอกประเทศ ในเดือนกรกฎาคม 2017 มีการรายงานว่ามีผู้เล่นกว่า 80 ล้านคนต่อวัน และสูงถึง 200 ล้านคนต่อเดือน ทำให้เกมนี้กลายเป็นเกมที่เป็นที่นิยมและทำรายได้มากที่สุดของโลก อีกทั้งยังเป็นแอพที่มียอดดาวน์โหลดสูงสุดอีกด้วย


title: อารีนาออฟเวเลอร์

text: ในเดือนกันยายน 2017 นินเทนโดได้ประกาศข้อมูลว่า เทนเซ็นต์ ประกาศนำเกม"อารีนาออฟเวเลอร์" ลงในแพล็ตฟอร์มนินเท็นโดสวิตช์ เนื่องด้วยความนิยมที่พุ่งถึงขีดสุดของเกมนี้


title: อารีนาออฟเวเลอร์

text: ตัวเกมได้มีการปล่อยให้ทดสอบบนแพลตฟอร์ม ไอโอเอส และ แอนดรอยด์ เมื่อวันที่ 26 พฤศจิกายน 2015 โดยมีโหมด PvE, โหมดวิ่ง, และโหมดPvP ภายในเกมมีลักษณะต่างๆ ที่คล้ายคลึงกับเกม "ลีกออฟเลเจนด์" ที่พัฒนาโดย ไรอ็อตเกมส์ บริษัทย่อยของเทนเซ็นต์


title: อารีนาออฟเวเลอร์

text: ในปี 2016 มีผู้เล่นเกมนี้สูงถึง 50 ล้านคนต่อวัน และมียอดผู้ใช้ที่ลงทะเบียนสูงถึง 200 ล้านคน ในเดือนพฤษภาคม 2017 เกมนี้กลายเป็นเกมที่ทำรายได้สูงสุดของโลก และมีผู้เล่นสูงถึง 160 ล้านคนต่อเดือนและได้มีการเชิญ ลู่หาน นักร้องอดีตสมาชิกวงเอ็กโซ มาเป็นแบรนด์แอมบาสเซเดอร์ของเกมนี้


title: อารีนาออฟเวเลอร์

text: จากการวิเคราะห์ของ BOC International เกม "คิงส์ออฟกลอรี" ทำรายได้สูงกว่า 50% จากรายได้ทั้งหมดของเทนเซ็นต์เกมส์ในปี 2017 และทำรายได้รวมสูงถึง 3 พันล้านหยวน ในเดือนเมษายน 2017 ในเดือนมิถุนายน 2017 บริษัท APP Annie รายงานว่า เกม "คิงส์ออฟกลอรี" เป็นเกมมือถือที่ทำรายได้สูงสุดของโลก โดยรายได้ในสี่เดือนแรกของปีสูงถึง 1.76 พันล้านเหรียญสหรัฐ สกินของตัวยุนจ้าวถูกขายไปถึง 22 ล้านเหรียญสหรัฐภายในวันเดียว ซึ่งในปัจจุบัน ทางเทนเซ็นต์ได้รายงานว่ามียอดผู้ใช้ที่ลงทะเบียนสูงถึง 200 ล้านคน และมีผู้เล่นสูงกว่า 50 ล้านคนต่อวัน


title: อารีนาออฟเวเลอร์

text: การเล่นของเกมนี้มีความคล้ายคลึงกับเกม "ลีกออฟเลเจนด์"ซึ่งเป็นเกมจากเทนเซ็นต์เหมือนกัน ซึ่งวิธีการเล่น ROV เราต้องมาทำความรู้จักกับตำแหน่งต่างๆของตัวละครในเกมและหน้าที่ของตัวละครในสายต่างๆ..


title: โรงเรียนบ้านโนนม่วง

text: โรงเรียนบ้านโนนม่วง (อังกฤษ: Nonmuang School) ให้บริการทางการศึกษาตั้งแต่ระดับก่อนประถมศึกษาถึงระดับประถมศึกษาปีที่ 6 สังกัด สำนักงานเขตพื้นที่การศึกษาประถมศึกษาขอนแก่น เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันมีนักเรียนทั้งสิ้น 363 คน (ข้อมูลปีการศึกษา 2560)


title: โรงเรียนบ้านโนนม่วง

text: โรงเรียนบ้านโนนม่วง ตำบลศิลา อำเภอเมือง จังหวัดขอนแก่น เริ่มเปิดทำการครั้งแรกเมื่อวันที่ 16 เมษายน พ.ศ. 2485 โดยแยกออกจากโรงเรียนบ้านหนองกุงวิทยาคาร เปิดตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 โดยอาศัยศาลาวัดม่วงศรีบ้านโนนม่วงเป็นห้องเรียน โดยมี นายไพบูลย์ พิมพา เป็นครูใหญ่คนแรก


title: โรงเรียนบ้านโนนม่วง

text: ต่อมาราษฎรในหมู่บ้านโนนม่วงได้บริจาคที่ดินส่วนตัวให้ทางราชการเพื่อปลูกสร้างอาคารเรียน จำนวน 7 ไร่ 2 งาน 61 ตารางวา ซึ่งเป็นที่ตั้งโรงเรียนในปัจจุบัน ในปี พ.ศ. 2495 – 2496 ได้ก่อสร้างอาคารเรียนหลังแรก เป็นอาคารไม้ ทรงปั้นหยาใต้ถุนสูงขนาด 3 ห้องเรียน 2 ห้องธุรกิจ วัสดุในการก่อสร้างได้จากราษฎรในหมู่บ้านทั้งหมดและท่านพระครูประสาธน์สารกิจเป็นผู้นำในการก่อสร้างโดยตลอด ไม่ได้ใช้งบจากทางราชการ เปิดทำการสอนได้ในปีการศึกษา 2496


title: รายการข้าม

text: ในวิทยาการคอมพิวเตอร์ การก้าวกระโดดเป็นโครงสร้างข้อมูลที่ช่วยให้สามารถค้นหาได้อย่างรวดเร็ว ภายในลำดับขององค์ประกอบ การค้นหาอย่างรวดเร็วทำได้โดยการรักษาลำดับชั้นที่เชื่อมโยงกันของ subsequences โดยที่ลำดับชั้นต่อเนื่องจะข้ามไปยังองค์ประกอบที่น้อยกว่าก่อนหน้านี้ การค้นหาจะเริ่มต้นในลำดับชั้นที่เล็กที่สุดจนกว่าจะพบองค์ประกอบสองอย่างต่อเนื่องหนึ่งส่วนมีขนาดเล็กและใหญ่กว่าหรือเท่ากับองค์ประกอบที่ค้นหา ผ่านลำดับชั้นที่เชื่อมโยงองค์ประกอบทั้งสองนี้เชื่อมโยงกับองค์ประกอบของลำดับชั้นที่เบาบางที่สุดถัดไปซึ่งการค้นหาจะดำเนินต่อไปจนกว่าเราจะค้นหาลำดับทั้งหมด องค์ประกอบที่ถูกข้ามไปอาจจะได้รับการคัดเลือกให้เป็นไปตามความเป็นไปได้ หรือ deterministically กับอดีตเป็นเรื่องธรรมดามากขึ้น


title: รายการข้าม

text: องค์ประกอบที่ใช้สำหรับรายการข้ามจะมีมากกว่าหนึ่งตัวชี้เนื่องจากสามารถมีส่วนร่วมในมากกว่าหนึ่งรายการ


title: รายการข้าม

text:
การแทรกและการลบจะดำเนินการเหมือนกับการดำเนินการรายการที่เชื่อมโยงกันยกเว้นองค์ประกอบ "สูง" ที่ต้องแทรกหรือลบออกจากรายการที่เชื่อมโยงกันมากกว่าหนึ่งรายการ O (n) การดำเนินงานซึ่งบังคับให้เราไปเยี่ยมชมทุกโหนดตามลำดับจากน้อยไปมาก (เช่นพิมพ์รายชื่อทั้งหมด) ให้โอกาสในการแสดง derandomization เบื้องหลังฉากของโครงสร้างระดับของรายการข้ามไปในทางที่ดีที่สุดนำรายการข้ามไปที่ O (log n) เวลาค้นหา (เลือกระดับของโหนดที่ จำกัด ของ i เป็น 1 บวกจำนวนครั้งที่เราสามารถแบ่ง i ถึง 2 ซ้ำ ๆ ก่อนที่มันจะกลายเป็นคี่นอกจากนี้ i = 0 สำหรับส่วนหัวอินฟินิตี้เชิงลบเนื่องจากเรามีกรณีพิเศษในการเลือก เป็นระดับที่เป็นไปได้สูงสุดสำหรับโหนดที่เป็นลบและ / หรือบวกอนันต์) อย่างไรก็ตามวิธีนี้ยังช่วยให้ใครรู้ได้ว่ามีโหนดทั้งหมดที่อยู่ในระดับสูงกว่า 1 โหนดอยู่หรือไม่และลบออกอีกทางเลือกหนึ่งคือเราสามารถสร้างโครงสร้างระดับให้เป็นแบบสุ่มโดยใช้วิธีดังต่อไปนี้
ซูโดโค้ด
make all nodes level 1
j ← 1
while the number of nodes at level j > 1 do
repeat
ดัชนีการก้าวกระโดด


title: รายการข้าม

text: ตามที่อธิบายไว้ข้างต้น Skiplist จะสามารถแทรกและกำจัดค่าจากลำดับที่เรียงลำดับได้อย่างรวดเร็ว O (log n) มีเพียงช้า O (n) lookups ของค่าในตำแหน่งที่กำหนดในลำดับ (เช่นคืนค่า 500th) ; อย่างไรก็ตามด้วยการปรับเปลี่ยนเล็กน้อยของการค้นหาแบบสุ่มจะสามารถปรับปรุงการค้นหาให้เป็น O (log n)


title: รายการข้าม

text:
สำหรับทุกลิงก์ให้เก็บความกว้างของลิงก์ด้วย ความกว้างถูกกำหนดเป็นจำนวนลิงก์ของชั้นล่างที่กำลังสำรวจโดยลิงก์ "ช่องทางด่วน" แต่ละชั้นสูงกว่า ตัวอย่างเช่นนี่คือความกว้างของลิงก์ในตัวอย่างที่ด้านบนของหน้า:
Head 1st 2nd 3rd 4th 5th 6th 7th 8th 9th 10th NIL
สังเกตว่าความกว้างของลิงก์ระดับที่สูงขึ้นคือผลรวมของลิงก์คอมโพเนนต์ด้านล่าง (เช่นความกว้าง 10 จะครอบคลุมลิงก์ที่มีความกว้าง 3, 2 และ 5 ด้านล่าง) ดังนั้นผลรวมของความกว้างทั้งหมดจะเหมือนกันในทุกระดับ (10 +1 = 1 + 3 + 2 + 5 = 1 + 2 + 1 + 2 + 5) เมื่อต้องการจัดทำดัชนีรายการข้ามและค้นหาค่า i'th ให้ข้ามรายการข้ามขณะที่นับความกว้างของแต่ละลิงก์ ลดระดับลงเมื่อความกว้างที่จะเกิดขึ้นจะใหญ่เกินไป


title: รายการข้าม

text: ตัวอย่างเช่นหากต้องการหาโหนดในตำแหน่งที่ 5 (โหนด 5) ให้ข้ามการเชื่อมโยงของความกว้าง 1 ที่ระดับบนสุด ตอนนี้จำเป็นต้องใช้สี่ขั้นตอนเพิ่มเติม แต่ความกว้างต่อไปในระดับนี้คือสิบซึ่งใหญ่เกินไปดังนั้นจึงลดลงหนึ่งระดับ ข้ามไปหนึ่งลิงก์ของความกว้าง 3. เนื่องจากอีกก้าวหนึ่งของความกว้าง 2 จะไกลเกินไปเลื่อนลงไปที่ระดับล่าง ตอนนี้สำรวจการเชื่อมโยงขั้นสุดท้ายของความกว้าง 1 ไปถึงเป้าหมายที่เรียกใช้งานทั้งหมด 5 (1 + 3 + 1)


title: ดาวิด กูดดอลล์

text: ดาวิด วิลเลียม กูดดอลล์ (; 4 เมษายน ค.ศ. 1914 – 10 พฤษภาคม ค.ศ. 2018) เป็นนักพฤกษศาสตร์และนักนิเวศวิทยาสัญชาติอังกฤษและออสเตรเลีย เขามีอิทธิพลในการพัฒนาระเบียบวิธีเชิงตัวเลขระยะแรกเริ่มในนิเวศวิทยา โดยเฉพาะการศึกษาเกี่ยวกับพืชพรรณ


title: ดาวิด กูดดอลล์

text: กูดดอลล์จบวิทยาศาสตรบัณฑิตใน ค.ศ. 1935 และต่อด้วยปรัชญาดุษฎีบัณฑิตใน ค.ศ. 1941 ณ มหาวิทยาลัยลอนดอน (ราชวิทยาลัยวิทยาศาสตร์ เทคโนโลยี และแพทย์ศาสตร์) งานวิจัยปรัชญาดุษฎีบัณฑิตของเขาทำใน East Malling Research Station ณ เคนต์ เกี่ยวกับ การผสมกลมกลืน (assimilation) ในต้นมะเขือเทศ


title: ดาวิด กูดดอลล์

text: ใน ค.ศ. 1948 เขาย้ายไปยังประเทศออสเตรเลียเพื่อทำงานเป็นรองศาสตราจารย์ด้านพฤกษศาสตร์ ณ มหาวิทยาลัยเมลเบิร์น กูดดอลล์ได้กลายเป็นศตวรรษิกชนเมื่อเดือนเมษายน ค.ศ. 2014 กูดดอลล์ให้การสนับสนุนการทำให้การการุณยฆาตโดยสมัครใจ (voluntary euthanasia) ถูกกฎหมาย และเป็นสมาชิกขององค์การไม่แสวงหาผลกำไร Exit International มาเป็นเวลากว่ายี่สิบปี เมื่อวันที่ 30 เมษายน ค.ศ. 2018 กูดดอลล์ประกาศถึงแผนการการุณยฆาตของเขาในเดือนพฤษภาคมปีเดียวกันในประเทศสวิสเซอร์แลนด์ คุณภาพชีวิตของเขาด้อยลง และเขาแสดงความเสียใจต่อสื่อในการที่เขามีชีวิตอยู่จนอายุมาก


title: ดาวิด กูดดอลล์

text: กูดดอลล์เดินทางไปยังเมืองลิสตาล ประเทศสวิสเซอร์แลนด์ แพทย์สองนายอนุญาตให้เขาทำการนุเคราะหฆาต (assisted suicide) ค่าเดินทางจำนวน 20,000 เหรียญออสเตรเลียออกโดย Exit International กูดดอลล์กล่าวว่า "ฉันไม่อยากไปประเทศสวิสเซอร์แลนด์ แม้จะเป็นประเทศที่ดี ทว่าฉันจะต้องทำเพื่อโอกาสในการฆ่าตัวตายซึ่งระบบออสเตรเลียไม่อนุญาต ฉันรู้สึกไม่พอใจเป็นอย่างมาก" "[ครอบครัวฉันรู้ว่า] ฉันไม่พอใจกับชีวิตของฉันที่นี่แค่ไหน ไม่พอใจในแทบทุกมุมมอง จุดจบมายิ่งเร็วเท่าไหร่ยิ่งดี" "ฉันรู้สึกว่าคนสูงอายุอย่างฉันควรจะมีสิทธิความเป็นพลเมืองอย่างเต็มรูปแบบรวมถึงสิทธิที่จะได้รับการนุเคราะหฆาต" เขาถูกการุณยฆาตโดยการฉีดยาเนมบูทอล เมื่อวันที่ 10 พฤษภาคม ขณะฟังเพลงซิมโฟนีหมายเลข 9 (เบโทเฟน)


title: ทางรถไฟสายหนองเต่า–เขาทับควาย

text: ทางรถไฟสายหนองเต่า–เขาทับควาย เป็นทางรถไฟสายหนึ่งในจังหวัดลพบุรี ที่แยกออกมาจากเส้นทางรถไฟสายเหนือ (ชุมทางบ้านภาชี–เชียงใหม่) สร้างสำหรับขนส่งแร่เหล็กจากเขาทับควาย เบื้องต้นได้มีการเวนคืนที่ดินที่จะสร้างทางรถไฟแยกจากสถานีรถไฟหนองเต่ามุ่งไปยังที่ตั้งของเขาทับควาย ผ่านตำบลหนองเต่า ตำบลพุคา อำเภอบ้านหมี่ และตำบลห้วยโป่ง อำเภอโคกสำโรง โดยเริ่มก่อสร้างเมื่อวันที่ 1 มิถุนายน พ.ศ. 2491 แต่ทว่าหลังการสำรวจก็พบว่าแร่เหล็กมีน้อย ไม่คุ้มทุนที่จะนำรถไฟเข้าไป เส้นทางรถไฟสายนี้จึงถูกระงับ หลังจากนั้นรางที่สร้างเสร็จจึงถูกนำออกไป และคันทางก็ถูกไถกลายเป็นพื้นที่เกษตรกรรมมาแต่นั้น ปัจจุบันเหลือเพียงซากสะพานข้ามคลองอนุศาสนนันท์


title: สโมสรฟุตบอลออกแลนด์ซิตี

text: สโมสรฟุตบอลออกแลนด์ซิตี () เป็นสโมสรฟุตบอลอาชีพ ตั้งอยู่ในเมืองออกแลนด์ นิวซีแลนด์ ปัจจุบันเล่นอยู่ในนิวซีแลนด์ฟุตบอลแชมเปียนชิป โดยออกแลนด์ซิตีมีสโมสรคู่แข่งคือไวตาเกเรยูไนเต็ด


title: จังหวัดบูคิดโนน

text: จังหวัดบูคิดโนน (, เซบัวโน: Lalawigan sa Bukidnon) เป็นจังหวัดที่ไม่มีทางออกสู่ทะเลในเขตฮีลากังมินดาเนา ประเทศฟิลิปปินส์ เมืองศูนย์กลางคือมาไลบาไล ในปี ค.ศ. 2015 ตัวจังหวัดมีประชากร 1,415,226 คน เป็นจังหวัดที่มีพื้นที่ใหญ่เป็นอันดับที่สามของประเทศ รองจากจังหวัดปาลาวันและจังหวัดอีซาเบลา


title: จังหวัดบูคิดโนน

text: ชื่อ "บูคิดโนน" หมายถึง "ชาวเขา" จังหวัดนี้เป็นแหล่งเพาะปลูกข้าวและข้าวโพดที่สำคัญของภูมิภาค ผลผลิตอื่น ๆ ได้แก่ สับปะรด กล้วย และอ้อย จังหวัดนี้ยังเป็นที่ตั้งของภูเขาดูลัง-ดูลัง ซึ่งเป็นภูเขาที่สูงเป็นอันดับที่ 2 ของประเทศ ด้วยความสูง ตั้งอยู่ในแนวเทือกเขาคีตังลัด ภูเขาอื่น ๆ ที่มีชื่อเสียงในจังหวัด ได้แก่ ภูเขาคีตังลัด (2,899 เมตร; สูงเป็นอันดับที่ 4), ภูเขาคาลาตุงกัน (2,860 เมตร; สูงเป็นอันดับที่ 5), ภูเขามาอักนาว (2,742 เมตร; สูงเป็นอันดับที่ 8), ภูเขาลูมูลูยาว (2,612 เมตร; สูงเป็นอันดับที่ 17) และภูเขาตูมีนุงกัน (2,400 เมตร; สูงเป็นอันดับที่ 30)


title: สโมสรฟุตบอลดองคัสเตอร์โรเวอส์

text: สโมสรฟุตบอลดองคัสเตอร์โรเวอส์ เป็นสโมสรฟุตบอลอาชีพอังกฤษ ตั้งอยู่เมืองดองคัสเตอร์ มณฑลเซาท์ยอร์กเชอร์ ปัจจุบันกำลังแข่งขันในลีกวัน ลีกระดับที่สามของฟุตบอลอังกฤษ หลังจากที่เลื่อนชั้นจากลีกทูในฤดูกาล 2016–17


title: สโมสรฟุตบอลดองคัสเตอร์โรเวอส์

text:
สโมสรก่อตั้งในปี ค.ศ. 1879 และเข้าสู่ระบบฟุตบอลอาชีพในปี ค.ศ. 1885 ส่วนใหญ่ดองคัสเตอร์จะเล่นอยู่ในลีกระดับที่สามหรือสี่ และเป็น 1 ใน 4 สโมสรที่คว้าแชมป์ลีกทูถึง 3 สมัย
สีประจำสโมสรคือแดงและขาว โดยสีเสื้อแข่งขันจะเป็นลายขวางแดง-ขาว ซึ่งใช้เสื้อลายนี้มาตั้งแต่ปี ค.ศ. 2001 นอกจากนี้ดองคัสเตอร์ยังมีสโมสรฟุตบอลหญิงดองคัสเตอร์โรเวอส์เบลส์ ซึ่งเป็นหนึ่งในสโมสรฟุตบอลหญิงที่ประสบความสำเร็จสูงสุดในอังกฤษ


title: กลินตอน เอ็นฌีเอ

text: กลินตอน มัว เอ็นฌีเอ (เกิดวันที่ 15 สิงหาคม ค.ศ. 1993) เป็นนักฟุตบอลอาชีพชาวแคเมอรูน ปัจจุบันลงเล่นให้กับออแล็งปิกเดอมาร์แซย์ในลีกเอิง และทีมชาติแคเมอรูน


title: กลินตอน เอ็นฌีเอ

text: เอ็นฌีเอเริ่มต้นอาชีพฟุตบอลกับลียงในปี ค.ศ. 2011 โดยเริ่มเล่นให้กับชุดอายุไม่เกิน 19 ปี จนถึงชุดใหญ่ ต่อมาเขาย้ายไปทอตนัมฮอตสเปอร์เมื่อวันที่ 15 สิงหาคม ค.ศ. 2015 ด้วยสัญญา 5 ปี ค่าตัวที่ได้มีการรายงานคือ 12 ล้านยูโร (8.3 ล้านปอนด์) เอ็นฌีเอลงเล่นนัดแรกให้กับสเปอร์เมื่อวันที่ 17 กันยายนปีเดียวกัน ในการแข่งขันยูฟ่ายูโรปาลีก รอบแบ่งกลุ่ม นัดที่พบกับคาราบัก


title: กลินตอน เอ็นฌีเอ

text: เอ็นฌีเอถูกปล่อยยืมตัวให้กับมาร์แซย์ในลีกเอิง เมื่อวันที่ 31 สิงหาคม ค.ศ. 2016 และถูกซื้อขาดเมื่อวันที่ 16 กรกฎาคม ค.ศ. 2017 หรืออีก 1 ปีถัดมา แบบไม่มีค่าตัว


title: กลินตอน เอ็นฌีเอ

text: เขาทำประตูแรกให้กับแคเมอรูนในนัดที่พบกับสาธารณรัฐประชาธิปไตยคองโก เมื่อวันที่ 6 กันยายน ค.ศ. 2014 และอีกสี่วันถัดมา เขาทำสองประตูในนัดที่ชนะโกตดิวัวร์ 4–1 เขาติดทีมชาติในการแข่งขันแอฟริกาคัพออฟเนชันส์ 2015 และได้ลงเล่นในรอบแบ่งกลุ่มหนึ่งนัด ในนัดที่แพ้โกตดิวัวร์ 1–0 หลังจากที่จบทัวร์นาเมนต์ เขาได้ทำประตูในนัดที่พบกับไทยในเดือนมีนาคม ค.ศ. 2015 และทำประตูอีกครั้งในนัดที่พบกับบูร์กินาฟาโซในเดือนมิถุนายน ค.ศ. 2015


title: รูมิกเวิลด์

text:
Rumic World "รูมิกเวิลด์" () โลกของผลงานการ์ตูนของนักวาดการ์ตูน รูมิโกะ ทากาฮาชิ
เรื่องสั้นและผลงานพิเศษ เผยแพร่ครั้งแรกกับสำนักพิมพ์โชงะกุกังในประเทศญี่ปุ่น และได้ปล่อยตัวครั้งที่สองในรูปแบบทังโกบง ประกอบด้วยแบบของรูปเล่ม 3 เล่ม และ 2 เล่ม


title: รูมิกเวิลด์

text: รูมิกเวิลด์ในส่วนของรูปเล่มหนังสือมังงะได้รวบรวมเรื่องสั้นชิ้นเอกผลงานยอดเยี่ยมของ รูมิโกะ ทากาฮาชิ มาเป็นเล่มมังงะและคอมมิคได้รับการตีพิมพ์จัดจำหน่ายในหลายประเทศ และในประเทศไทยหนังสือการ์ตูนอยู่ในชื่อ Rumik World จัดจำหน่ายเป็นรวมเล่ม 2 เล่ม กับสำนักพิมพ์สยามอินเตอร์คอมิกส์


title: รูมิกเวิลด์

text: นอกจากนี้ยังมีมังงะรวมเรื่องสั้นผลงานยอดเยี่ยมอีก 1 เล่ม ซึ่งจัดตีพิมพ์ที่ญี่ปุ่นอยู่ในกลุ่มงานรวมเล่มในชื่อแพ็คเกตของรูมิกเวิลด์ ปก るーみっくわーるど แตกต่างกันกับในต่างประเทศที่พบในเล่มฉบับภาษาอังกฤษซึ่งรวมอยู่เป็นแพ็คเกจปกรูมิกเธียเตอร์ หนังสือเล่มนี้เป็นหนังสือปกอ่อน : [るーみっくわーるど] 高橋留美子短編集 1orW (ワン・オア・ダブル) ตีพิมพ์กับโชงะกุกัง รูปเล่มหนา 253 หน้า/ Rumic Theater: One Or Double ตีพิมพ์กับวิซมีเดีย รูปเล่มหนา 256 หน้า


title: รูมิกเวิลด์

text: ในตัวเล่มประกอบด้วยเรื่องราวในชื่อเรื่องดังนี้


title: รูมิกเวิลด์

text: หนังสือรวมผลงานแบบ Box Set ในโอกาสครบรอบ 35 ปี เนื่องในฐานะนักเขียนการ์ตูนอาชีพของอาจารย์รูมิโกะ ทากาฮาชิ ผลิตและจัดทำขึ้นเผยแพร่ในรูปแบบเซต 3 ในญี่ปุ่น


title: รูมิกเวิลด์

text: อีกทั้งภายในเล่มยังมีการแสดงความยินดีจากเหล่านักเขียนการ์ตูนจำนวน 15 ท่าน ยินดีด้วยกับอาจารย์รูมิโกะ ทากาฮาชิ ผ่านทางภาพวาดและข้อความ อาทิ อาจารย์โกโช อาโอยาม่า (เจ้าของผลงานยอดนักสืบจิ๋วโคนัน), อาจารย์มิซึรุ อาดาจิ (เจ้าของผลงานทัช ยอดรักนักกีฬา), อาจารย์ฮิโรมุ อาราคาว่า (เจ้าของผลงานแขนกล คนแปรธาตุ), อาจารย์เท็ตซึยะ จิบะ (เจ้าของผลงานโจ สิงห์สังเวียน), อาจารย์โมโตะ ฮาจิโอะ (เจ้าของผลงาน They Were Eleven), อาจารย์เรียวอิจิ อิเคงามิ (เจ้าของผลงาน Crying Freeman), อาจารย์อากิโกะ ฮิงาชิมุระ (เจ้าของผลงาน Kuragehime), และอาจารย์โจจิ โมริคาว่า (เจ้าของผลงานก้าวแรกสู่สังเวียน)


title: รูมิกเวิลด์

text: OVAs (The Original Video Animations) ฉลองโชเน็งซันเดย์ครบรอบ 50 ปีและครบรอบการสร้างผลงาน 30 ปีของอาจารย์รูมิโกะ ทากาฮาชิ จัดจำหน่ายครั้งแรกในระหว่างงานนิทรรศการ TAKAHASHI RUMIKO EXHIBITION ในรูปแบบของชุดเซต "うる星やつら"(ลามู ทรามวัยจากต่างดาว) "らんま1/2" (รันม่า ½) "犬夜叉"(อินุยาฉะ เทพอสูรจิ้งจอกเงิน) ประกอบด้วย เซต ดีวีดี 3 + หนังสือ 3 + ฟิกเกอร์ 3 ลิมิเต็ดเอดิชั่นไอเทม


title: รูมิกเวิลด์

text: It's a Rumic World うる星やつら ザ・障害物水泳大会 (URUSEI YATSURA - THE SHOGAIBUTSU SUIEI TAIKAI)


title: รูมิกเวิลด์

text: It's a Rumic World らんま1/2 悪夢! 春眠香 (RANMA 1/2 - AKUMU! SHUNMINKO)


title: รูมิกเวิลด์

text: It's a Rumic World 犬夜叉 黒い鉄砕牙 (INUYASHA - KUROI TESSAIGA)


title: รูมิกเวิลด์

text: จัดจำหน่ายอย่างเป็นทางการในวันที่ 20 ตุลาคม พ.ศ. 2553 โดยที่ก่อนหน้าได้มีการปล่อยเป็นอะนิเมะไตเติ้ลตอนสั้น "It's a Rumic World!" ออกมาให้ชมกันไปแล้ว ซึ่งในส่วนของเรื่องอินุยาฉะ INUYASHA - KUROI TESSAIGA ต่อมาตอนนี้รวมอยู่ในอินุยาฉะภาคปัจฉิมบทคือบทช่วงตอนที่เส็ตโชมารูสละมอบเมโดซันเกตสึฮะให้กับอินุยาฉะและดาบเขี้ยวอสูรเป็นดาบเขี้ยวอสูรสีดำ


title: Love Bipolar เลิฟนะคะ รักนะครับ

text: Love Bipolar เลิฟนะคะ รักนะครับ เป็นละครสั้น ประเภทโรแมนติกคอมเมดี้ ผลิตโดยจีเอ็มเอ็มทีวี บริษัท ออนแอนด์ออน อินฟินิตี้ จำกัด และบริษัท เบทเตอร์เวย์ (ประเทศไทย) จำกัด นำแสดงโดย โทนี่ รากแก่น, เฌอมาลย์ บุญยศักดิ์, คารีสา สปริงเก็ตต์ และ ชัชชวิศ เตชะรักษ์พงศ์ กำกับการแสดงโดย ผิน เกรียงไกรสกุล ออกอากาศทางช่องจีเอ็มเอ็ม 25 วันอาทิตย์ เวลา 20.30 - 21.45 น. เริ่มฉายตั้งแต่วันที่ 18 มีนาคม พ.ศ. 2561 และออกอากาศตอนจบในวันที่ 8 เมษายน พ.ศ. 2561


title: Love Bipolar เลิฟนะคะ รักนะครับ

text: พบกับเรื่องราวความรักสุดไบโพล่าร์ เมื่อดาราสาวระดับซุปเปอร์สตาร์ต้องมาเจอกับการสลับตัวของสองพี่น้องฝาแฝด “แสงเหนือ” และ “แสงใต้”


title: Love Bipolar เลิฟนะคะ รักนะครับ

text: เมื่อ “แสงใต้” (โทนี่ รากแก่น) หนุ่มช่างแต่งหน้าสุดหล่อแต่ใจสาว ดันประสบอุบัติเหตุทำให้หัวแตกแขนหัก เขาจึงมาขอร้องให้น้องชายฝาแฝดชายแท้ทั้งแท่งของเขา “แสงเหนือ” (โทนี่ รากแก่น) ปลอมตัวเป็นช่างแต่งหน้าแทนเขาก่อน ด้วยบุญคุณ 108 ของแสงใต้ แสงเหนือต้องจำยอมทำตาม ทำให้เขาต้องสวมบทเป็น “กะเทยช่างแต่งหน้าใจสาว” แทนพี่ชายของเขา และนั่นก็ทำให้แสงเหนือ ได้พบกับ ‘เวนนี่’ (เฌอมาลย์ บุญยศักดิ์) นักแสดงสาววีนเก่งที่ผู้คนในวงการต่างคอนเฟิร์มในความเยอะของเธอ


title: Love Bipolar เลิฟนะคะ รักนะครับ

text: ไม่รู้ว่าบาปบุญใดในโลกนี้ที่ทำให้แสงเหนือจะต้องมารับบทเป็นช่างแต่งหน้าสาวของเวนนี่ และเขายังต้องปิดบังเรื่องราวทั้งหมดไม่ให้เธอรู้ ติดตามเรื่องราวความรักสลับร่าง ได้ใน “LOVE BIPOLAR เลิฟนะคะ รักนะครับ”


title: การเถลิงอำนาจของอดอล์ฟ ฮิตเลอร์

text: การขึ้นสู่อำนาจของอดอล์ฟ ฮิตเลอร์ เริ่มต้นขึ้นเมื่อเดือนกันยายน ค.ศ. 1919 เมื่อฮิตเลอร์ได้เข้าร่วมพรรคการเมืองที่เป็นที่รู้จักกันคือ พรรคกรรมกรเยอรมัน (Deutsche Arbeiterpartei – DAP ) ชื่อพรรคได้ถูกเปลี่ยนเป็นพรรคกรรมกรชาติสังคมนิยมเยอรมันหรือเป็นที่รู้จักกันเป็นอย่างดีคือ พรรคนาซี (Nationalsozialistische Deutsche Arbeiterpartei – NSDAP) พรรคการเมืองนี้ได้ถูกก่อตั้งและพัฒนาขึ้นในช่วงหลังสงครามโลกครั้งที่หนึ่ง เป็นพวกต่อต้านลัทธิมาร์กซิสต์และต่อต้านระบอบประชาธิปไตยในรัฐบาลแห่งสาธารณรัฐไวมาร์ในช่วงภายหลังสงครามและสนธิสัญญาแวร์ซาย และส่งเสริมสนับสนุนลัทธิชาตินิยมอย่างสุดโต่งและอุดมการณ์รวมกลุ่มเยอรมัน เช่นเดียวกันกับการต่อต้านยิวอย่างรุนแรง "การขึ้นสู่อำนาจ"ของฮิตเลอร์สามารถพิจารณาถึงบทสรุปในเดือนมีนาคม ค.ศ. 1933 ภายหลังจากรัฐสภาไรชส์ทาคได้อนุมัติรัฐบัญญัติมอบอำนาจ ปี ค.ศ. 1933 ในเดือนนั้น ประธานาธิบดี เพาล์ ฟอน ฮินเดนบูร์ก ได้แต่งตั้งฮิตเลอร์ให้เป็นนายกรัฐมนตรี เมื่อวันที่ 30 มกราคม ค.ศ. 1933 หลังจากหนึ่งในการเลือกตั้งรัฐสภาและการวางแผนในห้องอย่างลับๆที่เกี่ยวข้อง รัฐบัญญัติมอบอำนาจ—เมื่อใช้อย่างโหดเหี้ยมและด้วยสิทธิ์อำนาจ—ด้วยความมั่นใจได้ว่าฮิตเลอร์อาจจะใช้อำนาจได้อย่างเผด็จการโดยปราศจากการคัดค้านตามกฏหมาย


title: การเถลิงอำนาจของอดอล์ฟ ฮิตเลอร์

text: ฮิตเลอร์ได้ลุกขึ้นจากจุดที่ชื่อเสียงในช่วงปีแรกของพรรค เป็นหนึ่งในโฆษกที่ดีที่สุดของพรรค เขาได้บอกสมาชิกคนอื่นๆว่าจะต้องทำให้เขาได้เป็นหัวหน้าพรรคหรือเขาจะลาออกและไปตั้งพรรคใหม่แทน เขาได้รับความช่วยเหลือเป็นส่วนหนึ่งจากความเต็มใจที่จะใช้ความรุนแรงในการบรรลุเป้าหมายทางการเมืองและรับสมัครสมาชิกพรรคที่พร้อมจะทำเช่นเดียวกัน กบฏโรงเบียร์ในเดือนพฤศจิกายน ปี ค.ศ. 1923 และต่อมาก็ได้เปิดตัวหนังสือของเขาคือไมน์คัมพฟ์(การต่อสู้ของข้าพเจ้า) ได้แนะนำตัวฮิตเลอร์ให้กับผู้ฟังอย่างกว้างขวาง ในช่วงกลางปี ค.ศ. 1920 พรรคได้เข้าร่วมการต่อสู้เลือกตั้งที่ซึ่งฮิตเลอร์ได้เข้าร่วมเป็นโฆษกและผู้ก่อตั้ง เช่นเดียวกับในการต่อสู้กันบนท้องถนนและความรุนแรงระหว่างหน่วยร็อตฟรอนท์คัมป์แฟร์บุนด์("สันนิบาตนักรบแนวร่วมแดง")ของฝ่ายคอมมิวนิสต์และหน่วยชตูร์มับไทลุงหรือหน่วยเอสเอ(Sturmabteilung-SA)ของฝ่ายนาซี ช่วงปลายปี ค.ศ. 1920 และต้นปี ค.ศ. 1930 พวกนาซีได้รวบรวมเสียงสนับสนุนการเลือกตั้งที่เพียงพอให้เป็นพรรคการเมืองที่ใหญ่ที่สุดในรัฐสภาไรชส์ทาค และด้วยการผสมผสานความรุนแรงทางการเมืองของฮิตเลอร์ การหลอกลวง และความไหวพริบได้เปลี่ยนคะแนนเสียงที่ไม่มากของพรรค แต่สถานะส่วนใหญ่เป็นอำนาจการปกครองที่มีประสิทธิภาพในความล้มเหลวของสาธารณรัฐไวมาร์ ในปี ค.ศ. 1933


title: การเถลิงอำนาจของอดอล์ฟ ฮิตเลอร์

text: เมื่ออยู่ในอำนาจ พวกนาซีได้สร้างตำนานเกี่ยวกับการก้าวขึ้นสู่อำนาจและอธิบายถึงระยะเวลาที่สอดคล้องกับขอบเขตของบทความนี้อย่างละเอียด เช่น Kampfzeit (เวลาแห่งการต่อสู้) หรือ Kampfjahre (ปีแห่งการต่อสู้)


title: อาชีพทางทหารของอดอล์ฟ ฮิตเลอร์

text: อาชีพทางทหารของอดอล์ฟ ฮิตเลอร์ สามารถแบ่งแยกออกเป็นสองส่วนที่แตกต่างกันของชีวิตของอดอล์ฟ ฮิตเลอร์ ส่วนใหญ่, ช่วงระหว่างสงครามโลกครั้งที่หนึ่ง เมื่อฮิตเลอร์ได้ทำหน้าที่เป็น Gefreiter (ยศสิบตรี) ในกองทัพบาวาเรียน และยุคสงครามโลกครั้งที่สอง เมื่อฮิตเลอร์ได้ทำหน้าที่เป็นผู้บัญชาการทหารสูงสุดแห่งกองทัพเวร์มัคท์(กองทัพเยอรมัน)ผ่านด้วยตำแหน่งของเขาคือ ฟือเรอร์แห่งนาซีเยอรมนี


title: ช้อปปี้

text:
ช้อปปี้ เป็นแพลทฟอร์มอีคอมเมิร์ซ มีสำนักงานใหญ่ในประเทศสิงคโปร์ อยู่ภายใต้บริษัท Sea Group (ก่อนหน้านี้รู้จักกันในชื่อ Garena)
ก่อตั้งขึ้นในปีพ.ศ. 2552 โดย Forrest Li
Shopee เปิดตัวครั้งแรกอย่างเป็นทางการที่ประเทศสิงคโปร์ ในปีพ.ศ. 2558 และขยายไปยังประเทศมาเลเซีย ไทย ไต้หวัน อินโดเนียเซีย เวียดนาม และฟิลิปปินส์ โดยให้บริการซื้อ และขายสินค้าออนไลน์แก่ผู้ใช้ในภูมิภาคเอเชียตะวันออกเฉียงใต้และไต้หวัน โดยมุ่งเน้นในแพลทฟอร์มโมบาย และโซเซียล


title: ช้อปปี้

text:
ในปีพ.ศ. 2558 Shopee เปิดตัวในประเทศสิงคโปร์เป็นที่แรก เป็นตลาดซื้อขายแบบโซเซียลที่มุ่งเน้นการใช้งานผ่านมือถือ มาผสมผสานกันเป็น Markertplace เต็มรูปแบบ ผู้ใช้สามารถเลือกซื้อและขายสินค้าได้ทุกที่ทุกเวลา อีกทั้งยังมีการสบับสนุนด้านโลจิสติกส์ และแพลตฟอร์มการชำระเงิน ซึ่งช่วยอำนวยความสะดวกในการช็อปปิ้งออนไลน์ได้ง่าย ปลอดภัยแก่ผู้ขายและผู้ซื้อ
ไม่นานหลังจากนั้น Shopee ได้เปิดตัวเว็บไซต์เพื่อแข่งขันในตลาดอีคอมเมิร์ซอื่นๆ ที่กำลังเติบโตอย่างรวดเร็วในภูมิภาค อาทิ Lazada, Tokopedia และ AliExpress
โดย Shopee ได้สร้างความแตกต่างจากที่อื่น ด้วยการมี "Shopee Guarantee" ซึ่งเป็นระบบที่ระงับการชำระเงินให้กับผู้ขาย จนกว่าผู้ซื้อจะได้รับสินค้า เพื่อเป็นการรับประกันความปลอดภัยในการช็อปปิ้งออนไลน์ และสร้างความมั่นใจให้กับผู้ที่ซื้อ
 รูปแบบธุรกิจของ Shopee เริ่มต้นด้วยตลาดระหว่างผู้บริโภคกับผู้บริโภค (C2C) เป็นหลัก และได้เพิ่มช่องทางการตลาดระหว่างธุรกิจกับผู้บริโภค (B2C) ในรูปแบบผสมผสานกัน (Hybrid Model) เมื่อเทียบกับคู่แข่ง Shopee ไม่เรียกเก็บค่าธรรมเนียม และค่าคอมมิชชั่นกับผู้ขาย ซึ่งถือเป็นข้อได้เปรียบกับผู้ที่มาลงขายสินค้ากับช้อปปี้
นอกจากนี้ยังทำหน้าที่เป็น Asset Light Marketplace โดยที่ Shopee ไม่มีคลังสินค้า และเป็นพันธมิตรกับผู้ให้บริการจัดส่งมากกว่า 70 แห่ง เพื่อสนับสนุนด้านโลจิสติกส์แก่ผู้ใช้บริการ ในส่วนประเทศไทย ได้ร่วมมือกับบริษัทขนส่งชั้นนำภายในประเทศ ดังนี้ ไปรษณีย์ไทย Kerry Express และ DHL Express ในการรับและจัดส่งสินค้า


title: ช้อปปี้

text:
eccf
 ตั้งแต่ปีพ.ศ. 2560 Shopee มียอดดาวน์โหลดใน App Store เป็นอันดับหนึ่งของแอปพลิเคชันที่สามารถดาวน์โหลดได้ฟรีในระบบ iOS มีผลิตภัณฑ์ที่ใช้งานมากกว่า 180 ล้านรายการ จากผู้ประกอบการกว่า 4 ล้านคน
ในไตรมาสที่ 4 ของปี พ.ศ. 2560 มีมูลค่าการขายสินค้ารวม (GMV) อยู่ที่ 1.6 พันล้านเหรียญสหรัฐ ซึ่งเพิ่มขึ้นถึง 206% จากปีก่อนหน้านี้


title: ช้อปปี้

text:
ในปีพ.ศ. 2559 Shopee ได้เปิดตัวโครงการที่เรียกว่า “Shopee University” ซึ่งเป็นศูนย์อบรมเชิงปฏิบัติ และฝึกหัดเพื่อช่วยผู้ประกอบการในด้านธุรกิจต่างๆ เป็นการสนับสนุน และเสริมสร้างทักษะของลูกค้า โดยเฉพาะผู้ค้ารายย่อยในแบบ C2C ให้ความรู้ในเรื่องต่างๆ ให้ตรงตามความต้องการของผู้ค้า
ในปีพ.ศ. 2561 ได้เปิดตัว Shopee Mall ในประเทศไทยอย่างเป็นทางการนำเสนอประสบการณ์ช้อปปิ้งรูปแบบใหม่ ให้คุณได้พบกับสินค้าหลายพันรายการ จากแบรนด์และร้านค้าชั้นนำ
บริษัทแม่ของ Shopee (บริษัท Sea Group) ได้ซื้อหุ้นสามัญครั้งแรกในตลาดหลักทรัพย์นิวยอร์ก (NYSE) เมื่อเดือนตุลาคม ปีพ.ศ. 2560 ในราคา 1 พันล้านเหรียญสหรัฐ โดยที่ Tencent เป็นผู้ได้รับผลประโยชน์หลังจากการจดทะเบียนในตลาดหุ้นครั้งนี้ มีส่วนแบ่ง 39.7% และ Blue Dolphin Venture ซึ่งเป็นองค์กรที่ตั้งโดย Forrest Li ถือหุ้น 15%
 Shopee ได้รับรางวัล Top Marketplace ในงาน Priceza E-Commerce Awards 2017 ครั้งที่ 2
ซึ่งจัดโดยบริษัท ไพรซ์ซ่า จำกัด (ผู้ให้บริการเว็บไซต์และแอปพลิเคชัน เครื่องมือค้นหาสินค้า และเปรียบเทียบราคา)
เมื่อวันที่ 21 สิงหาคม 2560 ช้อปปี้ได้เปิดแคมเปญ Shopee 9.9 Mobile Shopping Day มหกรรมลดราคาสินค้าครั้งใหญ่ ในประเทศไทยนับว่าเป็นประเทศที่มีกำลังในการซื้อขายสินค้าสูง และความสนใจของผู้บริโภคที่หันมาให้ความนิยมในการซื้อสินค้าผ่านช่องทางออนไลน์ที่เติบโตขึ้นทุกปี ช้อปปี้จึงให้ความสำคัญกับความต้องการของผู้ใช้งานเป็นหลัก รวมทั้งการพัฒนาแพลตฟอร์มให้ตอบสนองต่อทั้งผู้ขายและผู้ซื้อ ตลอดจนการทำตลาดด้วยการคัดเลือกแบรนด์แอมบาสเดอร์ “แบร์รี่ ณเดช คูกิมิยะ” และ “ญาญ่า อุรัสยา เสปอร์บัน” คู่จิ้นขวัญใจคนไทย ที่จะมาช่วยสะท้อนภาพลักษณ์ของแบรนด์ได้อย่างชัดเจน และทั้งคู่ยังเป็นผู้สร้างสีสันหลักให้กับแคมเปญต่างๆ ของช้อปปี้ที่จะมีขึ้นตลอดระยะเวลา 1 ปี


title: ทิพนารี วีรวัฒโนดม

text: ทิพนารี วีรวัฒโนดม ชื่อเล่น น้ำตาล เป็นนักแสดงหญิงชาวไทย เป็นที่รู้จักจากการเป็นพิธีกรรายการสตรอเบอรี่ครับเค้ก ในรุ่นที่ 6 มีผลงานซีรีส์เรื่องแรก คือ U-Prince Series โดยรับบทเป็น “เบลล์” และมีผลงานเด่นในซีรีส์ เรื่อง เลิฟซองส์เลิฟซีรีส์ ตอน อ้าว จากบท “ฝน” และจากบท “ตาต้า” ในเรื่อง Wake Up ชะนี The Series


title: ทิพนารี วีรวัฒโนดม

text: น้ำตาล ทิพนารี วีรวัฒโนดม เกิดเมื่อวันจันทร์ที่ 1 กรกฎาคม พ.ศ. 2539 เดิมมีชื่อว่า "นฤมล วีรวัฒโนดม" จบการศึกษาระดับชั้นมัธยมศึกษาปีที่ 6 จากโรงเรียนจอมสุรางค์อุปถัมภ์ น้ำตาลมีพี่ชาย 1 คน คือ ต้น (นฤบดินทร์ วีรวัฒโนดม) เป็นนักฟุตบอลในสโมสรฟุตบอลบุรีรัมย์ ยูไนเต็ด และนักฟุตบอลทีมชาติไทย


title: ทิพนารี วีรวัฒโนดม

text: โดยน้ำตาลเข้าสู่วงการบันเทิง ขณะที่ศึกษาอยู่ชั้นมัธยมศึกษาปีที่ 5 กับบริษัท ดวงมาลี มณีจันทร์ ของ ตุ๊ก (จันทร์จิรา จูแจ้ง) จากนั้นเธอก็มีโอกาสเรียนการแสดง ดนตรี ปรับบุคลิกภาพ เป็นเวลากว่า 1 ปี ก่อนที่จะเริ่มรับงานพิธีกรรายการ สตรอเบอรี่ชีสเค้ก ในรุ่นที่ 6 ซึ่งออกอากาศทางสถานีวิทยุโทรทัศน์ไทยทีวีสีช่อง 3


title: ทิพนารี วีรวัฒโนดม

text: ปัจจุบัน น้ำตาลสำเร็จศึกษาระดับปริญญาตรี สาขาศิลปะการแสดง วิชาเอกการแสดงและการกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ และเป็นนักแสดงในสังกัดจีเอ็มเอ็มทีวี


title: ญาติไดโนเสาร์เจ้าเล่ห์ (แฟรนชายส์)

text: ญาติไดโนเสาร์เจ้าเล่ห์ () เป็นรายการผจญภัยของUniversal Studios หนังเริ่มผลิตในปี 1988 ในชื่อ "ญาติไดโนเสาร์เจ้าเล่ห์" ที่ผลิตและกำกับโดยดอน บลูธ และผู้อำนวยการผลิตโดยจอร์จ ลูคัสและสตีเวน สปีลเบิร์ก


title: ญาติไดโนเสาร์เจ้าเล่ห์ (แฟรนชายส์)

text: นี่คือรายการภาพยนตร์ของญาติไดโนเสาร์เจ้าเล่ห์ทั้ง 14 เรื่อง


title: พรรคพลังชาติไทย

text: พรรคพลังชาติไทย () พรรคการเมืองพรรคแรกที่ได้จดจองชื่อพรรคต่อ คณะกรรมการการเลือกตั้ง หรือ กกต. เมื่อวันศุกร์ที่ 2 มีนาคม พ.ศ. 2561 มีนาง กิ่งฟ้า อรพันธ์ เป็นผู้ยื่นคำร้องขอ


title: พรรคพลังชาติไทย

text: ในวันพุธที่ 4 เมษายน พ.ศ. 2561 ทาง กกต. ได้ออกหนังสือรับจดแจ้งการจัดตั้งพรรคให้กับพรรคพลังชาติไทยพร้อมกับ พรรคพลังธรรมใหม่ และ พรรคประชาชนปฏิรูป เพื่อให้ดำเนินการจดทะเบียนจัดตั้งพรรคต่อไป


title: พรรคพลังชาติไทย

text: ต่อมาในวันศุกร์ที่ 11 พฤษภาคม พ.ศ. 2561 ทางพรรคได้จัดประชุมใหญ่สามัญครั้งที่ 1/2561 ที่โรงแรมโนโวเทลเพื่อรับรองชื่อพรรค ชื่อย่อพรรค เครื่องหมายพรรค ข้อบังคับพรรค นโยบายพรรค และคำประกาศอุดมการณ์ของพรรคพร้อมกับทำการเลือกตั้งหัวหน้าพรรค เลขาธิการพรรค และคณะกรรมการบริหารพรรคโดยมีสมาชิกพรรคกว่า 500 คนเข้าร่วมประชุมซึ่งหนึ่งในนั้นมี สดใส รุ่งโพธิ์ทอง นักร้องลูกทุ่งชื่อดังเข้าร่วมเป็นสมาชิกพรรคด้วยปรากฏว่า พลตรี ทรงกลด ทิพย์รัตน์ อดีตคณะทำงานด้านการปฏิรูปประเทศของ คณะรักษาความสงบแห่งชาติ หรือ คสช. ซึ่งเป็นผู้ก่อตั้งพรรคได้รับเลือกให้ควบตำแหน่งหัวหน้าพรรคและเลขาธิการพรรคคนแรก นาย สุรพัฒน์ หมื่นศรีรัชต์ เป็นรองหัวหน้าพรรค นาย บุญยเกียรติ์ ทิพย์รัตน์ เป็นเหรัญญิกพรรค นาย โชติวุฒิ เขียนนิลศิริ เป็นนายทะเบียนพรรค และนาย วีระพล รักธรรม เป็นโฆษกพรรค โดยได้ยื่นจดทะเบียนจัดตั้งพรรคเมื่อวันพฤหัสบดีที่ 31 พฤษภาคม พ.ศ. 2561 แต่ได้ถอนเรื่องออกไปเนื่องจากพลตรีทรงกลดได้ควบทั้งตำแหน่งหัวหน้าพรรคและเลขาธิการพรรคซึ่งผิด พ.ร.ป. พรรคการเมือง พ.ศ. ๒๕๖๐ ที่ห้ามผู้บริหารพรรรคดำรงตำแหน่งมากกว่า 1 ตำแหน่งจึงได้มีการประชุมพรรคเพื่อเลือกกรรมการบริหารพรรคเพิ่มเติมและเลือกเลขาธิการพรรคคนใหม่


title: พรรคพลังชาติไทย

text: กระทั่งวันพุธที่ 25 กรกฎาคม พ.ศ. 2561 พลตรีทรงกลดและคณะกรรมการบริหารพรรคได้เดินทางมาจดทะเบียนก่อตั้งพรรคการเมืองที่ กกต. เป็นครั้งที่ 2 แต่ในเวลาต่อมาคณะกรรมการบริหารพรรคจำนวน 8 คนได้ลาออกจากการเป็นสมาชิกพรรคพลังชาติไทยเพื่อย้ายไปสังกัด พรรคพลังประชารัฐ ทำให้ต้องมีการยื่นจดทะเบียนจัดตั้งพรรคต่อ กกต. เป็นครั้งที่ 3 เมื่อวันอังคารที่ 25 กันยายน พ.ศ. 2561


title: พรรคพลังชาติไทย

text: ต่อมาในวันจันทร์ที่ 29 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ ๕๗/๒๕๖๑ (๒๑) ที่ประชุมมีมติรับจดทะเบียนจัดตั้งพรรคพลังชาติไทยพร้อมกับพรรคการเมืองอีก 2 พรรคคือ พรรคแผ่นดินธรรม และ พรรคประชาชาติ (พ.ศ. 2561)


title: มิซู พาเทไลเนน

text: มิซู พาเทไลเนน (เกิดวันที่ 3 กุมภาพันธ์ ค.ศ. 1967) เป็นอดีตนักฟุตบอลชาวฟินแลนด์ ปัจจุบันเป็นผู้จัดการของทีมชาติลัตเวีย เขาเคยเล่นให้กับทีมชาติฟินแลนด์ ลงเล่น 70 นัด ทำได้ 18 ประตู เป็นผู้เล่นชาวฟินแลนด์ที่ติดทีมชาติมากเป็นอันดับที่ 13 และทำประตูให้ทีมชาติมากเป็นอันดับที่ 5 เขามีน้องชาย 2 คน ซึ่งทั้งคู่ต่างก็เล่นฟุตบอล ส่วนบิดาของเขา มัตตี พาเทไลเนน ก็เคยเล่นให้ทีมชาติฟินแลนด์ด้วย


title: มิซู พาเทไลเนน

text: พาเทไลเนนเล่นฟุตบอลเป็นเวลานานกว่า 20 ปี กับ 9 สโมสรใน 4 ประเทศ ได้แก่ สกอตแลนด์ ฟินแลนด์ อังกฤษ และฝรั่งเศส โดยพาเทไลเนนยังเป็นผู้เล่นชาวฟินแลนด์คนแรกที่ลงเล่นในพรีเมียร์ลีกด้วย


title: มิซู พาเทไลเนน

text: หลังจากที่เกษียณอาชีพในปี ค.ศ. 2005 เขาผันตัวมาทำงานในฐานะผู้จัดการทีมฟุตบอล โดยเขาเคยจัดการสโมสรในไทยลีกอย่างอุบล ยูเอ็มที ยูไนเต็ด เป็นระยะเวลาสั้น ๆ ในช่วงต้นฤดูกาล 2018 ก่อนที่จะย้ายมาจัดการทีมชาติลัตเวียในปัจจุบัน


title: สภาพแวดล้อมการสะสมของตะกอน

text: ในทางธรณีวิทยาสภาพแวดล้อมการสะสมของตะกอนหรือสภาพแวดล้อมตะกอนเป็นการอธิบายถึงพื้นที่ ๆ มรการรวมตัวกันทางกายภาพ ทางเคมีหรือกระบวนการทางชีววิทยาที่เกี่ยวข้องกับการสะสมตัวของตะกอนและตะกอนที่เกิดการแข็งตัวกลายเป็นหิน ประเภทหินส่วนใหญ่จะแบ่งตามสภาพแวดล้อมเพราะแต่ละที่จะมีหินเฉพาะบางชนิดหรืออาจจะจัดประเภทหินที่คล้าย ๆ กันให้อยู่กลุ่มเดี่ยวกัน


title: นพเก้า 3 (อัลบั้มเพลง)

text:
นพเก้า 3 อัลบั้มเพลงคู่ชุดพิเศษจาก อาร์เอสซาวด์ วางแผงเมื่อปี 2530 เป็นการต่อยอดความสำเร็จจากอัลบั้ม นพเก้า ชุดแรกที่วางแผงเมื่อปี 2527 และ นพเก้า 2 ชุดที่สองที่วางแผงเมื่อปี 2528
โดยอัลบั้มชุดนี้มีความพิเศษคือ ได้เพิ่มนักร้องใหม่ถึง 3 คนด้วยกัน มี แอ๊ด ยุทธนา กลีบเมฆ, อ้อม ทิฆัมพร กิจสุขกาย และ ตุ๊กตา พรรณวดี


title: มาเรีย เมนัวนอส

text: มาเรีย เมนัวนอส (; ; เกิด ) เป็นนักแสดงหญิงชาวกรีกนักข่าวนักจัดรายการโทรทัศน์และนักมวยปล้ำอาชีพเป็นครั้งคราว ปัจจุบันเธอได้เซ็นสัญญากับ WWE ซึ่งเธอได้ทำหน้าที่เป็นทูตตั้งแต่ปี 2013 เธอได้เข้าร่วมการแสดงทางโทรทัศน์ในสหรัฐในฐานะผู้สื่อข่าวทางโทรทัศน์ในวันนี้ Access Hollywood, Extra และต่างประเทศสำหรับการร่วมเป็นเจ้าภาพจัดการแข่งขัน Eurovision Song Contest 2006 ในกรุงเอเธนส์, กรีซ. เธอยังร่วมสร้างและปัจจุบันเป็นซีอีโอของเครือข่ายออนไลน์ podcast ซีรีส์ AfterBuzz TV


title: สโมสรกีฬาซะมาลิก

text: สโมสรกีฬาซะมาลิก () เป็นสโมสรกีฬาของประเทศอียิปต์ โดยกีฬาที่โดดเด่นที่สุดของสโมสรคือฟุตบอล ก่อตั้งเมื่อวันที่ 5 มกราคม ค.ศ. 1911


title: อัลมาดา

text: อัลมาดา () เป็นเมืองในประเทศโปรตุเกส ตั้งอยู่บริเวณปากแม่น้ำเทกัส อยู่ฝั่งตรงข้ามกับลิสบอน สามารถเดินทางเชื่อมต่อกันได้โดยสะพาน 25 เมษายน ประชากรในปี ค.ศ. 2011 มีทั้งหมด 174,030 คน พื้นที่ 70.21 กิโลเมตร สะพาน 25 เมษายน เป็นสะพานที่เชื่อมต่อระหว่างลิสบอนกับอัลมาดา ทอดยาวข้ามแม่น้ำเทกัส ตัวเมืองมีระบบรถไฟฟ้ารางเบา Metro Transportes do Sul ซึ่งให้บริการทั้งในเขตเกรเทอร์ลิสบอนและเทศบาล Seixal


title: ปาโบล ซาราเบีย

text: ปาโบล ซาราเบีย การ์ซิอา (; เกิดวันที่ 11 พฤษภาคม ค.ศ. 1992) เป็นนักฟุตบอลอาชีพชาวสเปน ปัจจุบันลงเล่นให้กับสโมสรฟุตบอลเซบิยา ส่วนใหญ่จะลงเล่นตำแหน่งกองกลางตัวรุกและปีกซ้าย


title: ปาโบล ซาราเบีย

text: ซาราเบียเกิดที่มาดริด และเริ่มเล่นให้กับชุดเยาวชนของเรอัลมาดริดตั้งแต่เขาอายุ 12 ปี ต่อมาใน ค.ศ. 2011 เขาย้ายไปเล่นให้กับเฆตาเฟด้วยค่าตัว 3 ล้านยูโร และในปี ค.ศ. 2016 เขาย้ายไปเซบิยาด้วยสัญญา 4 ปี


title: ปาโบล ซาราเบีย

text: ซาราเบียเคยเล่นให้กับทีมชาติสเปนในหลายรุ่นอายุ และได้แข่งขันในรายการสำคัญอย่างฟุตบอลโลกเยาวชนอายุไม่เกิน 17 ปี 2009 และฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2011


title: ซีเอเอฟแชมเปียนส์ลีก

text: ซีเอเอฟแชมเปียนส์ลีก (; ชื่อเดิม: แอฟริกันคัพออฟแชมเปียนส์คลับส์; ) เป็นการแข่งขันฟุตบอลระหว่างสโมสรต่าง ๆ ภายในทวีปแอฟริกา ซึ่งจัดการแข่งขันโดยสมาพันธ์ฟุตบอลแห่งแอฟริกา (ซีเอเอฟ) เริ่มการแข่งขันครั้งแรกในปี ค.ศ. 1964 ก่อนจะเปลี่ยนมาใช้ชื่อปัจจุบันเมื่อปี ค.ศ. 1997


title: เฟลีปี อังเดร์ซง

text: เฟลีปี อังเดร์ซง เปเรย์รา โกมิส (; เกิด 15 เมษายน ค.ศ. 1993) เป็นนักฟุตบอลชาวบราซิล ปัจจุบันเล่นในตำแหน่งกองกลางตัวรุกให้กับเวสต์แฮมยูไนเต็ดในพรีเมียร์ลีก


title: เฟลีปี อังเดร์ซง

text: เฟลีปี อังเดร์ซง ถูกเรียกตัวติดทีมชาติบราซิลในการแข่งขันโคปาอเมริกา 2015 ณ ประเทศชิลี และลงเล่นนัดแรกในการอุ่นเครื่องพบกับเม็กซิโกเมื่อวันที่ 7 มิถุนายน ค.ศ. 2015 เขาลงเล่นในฐานะตัวสำรองใน 7 นาทีสุดท้าย และจบลงด้วยชัยชนะ 2–0 ของบราซิล


title: เฟลีปี อังเดร์ซง

text: ต่อมาในเดือนมิถุนายน ค.ศ. 2016 เฟลีปี อังเดร์ซง ถูกเรียกตัวติดทีมชาติในการแข่งขันโอลิมปิกฤดูร้อน 2016 ที่ประเทศบ้านเกิดของเขาเอง ต่อมาวันที่ 20 สิงหาคม เขาได้ลงเล่นในนัดชิงชนะเลิศที่พบกับเยอรมนีที่สนามกีฬามารากานัง และเป็นบราซิลที่ชนะการยิงลูกโทษ 5–4 หลังเสมอในเวลาปกติ 1–1 ทำให้ทีมชาติบราซิลได้รับเหรียญทองโอลิมปิกเป็นครั้งแรกในประวัติศาสตร์


title: โอเอฟซีแชมเปียนส์ลีก

text: โอเอฟซีแชมเปียนส์ลีก (; ชื่อเดิม: โอเอฟซีแชมเปียนชีพ; ) เป็นการแข่งขันฟุตบอลระหว่างสโมสรต่าง ๆ ภายในทวีปโอเชียเนีย ซึ่งจัดการแข่งขันโดยสมาพันธ์ฟุตบอลโอเชียเนีย (โอเอฟซี) เริ่มการแข่งขันครั้งแรกในปี ค.ศ. 1987 ก่อนจะเปลี่ยนมาใช้ชื่อปัจจุบันเมื่อปี ค.ศ. 2007


title: ฮานะมิซึกิ เกิดมาเพื่อรักเธอ

text: ฮานะมิซึกิ เกิดมาเพื่อรักเธอ () เป็นภาพยนตร์แนวชีวิตและโรแมนติกจากประเทศญี่ปุ่น ภาพยนตร์ได้รับแรงบัลดาลใจจากเพลงชื่อเดียวกันของ Yō Hitoto ภาพยนตร์กำกับโดย Nobuhiro Doi และเขียนบทโดย Noriko Yoshida ภาพยนตร์เรื่องนี้ดำเนินเนื้อเรื่องอยู่ในช่วงระหว่าง 10 ปีตั้งแต่ปี 2539 ถึงปี 2549 โดยที่นักแสดง ยุอิ อะระงะกิ รับบทเป็นซาเอะ นักเรียนมัธยมปลายที่เริ่มเติบโตขึ้นในวัยรุ่น และ โทมะ อิคุตะ รับบทเป็น โคเฮย์ เพื่อนชายของซาเอะที่อยากเป็นชาวประมง


title: ฮานะมิซึกิ เกิดมาเพื่อรักเธอ

text: "ฮานะมิซึกิ" เข้าฉายที่โรงภาพยนตร์ทั่วประเทศญี่ปุ่นในวันที่ 21 สิงหาคม 2553 นอกจากนี้ "ฮานะมิซึกิ" ยังได้เข้าฉายที่ต่างประเทศในงานเทศกาลภาพยนตร์นานาชาติฮาวายครั้งที่ 30 ภาพยนตร์ได้รับการตอบรับเป็นอย่างดีจากนักวิจารณ์และทำรายได้ทั้งหมดประมาณ 32 ล้านดอลลาร์สหรัฐทำให้เป็นภาพยนตร์ที่ทำรายได้สูงสุดอันดับ 12 ของญี่ปุ่นในปี 2553


title: การทนความผิดพร่องแบบไบแซนไทน์

text:
ในระบบคอมพิวเตอร์ทนต่อความผิดพร่อง โดยเฉพาะระบบแบบกระจาย การทนความผิดพร่องแบบไบแซนไทน์ (Byzantine fault tolerance, BFT) เป็นลักษณะของระบบที่ทนต่อความขัดข้อง (failure) ในกลุ่มที่เรียกว่า Byzantine Generals' Problem
อันเป็นกรณีทั่วไปของปัญหา Two Generals' Problem ซึ่งพิสูจน์แล้วว่าแก้ไม่ได้
ความขัดข้องแบบไบแซนไทน์ พิจารณาว่าเป็นความขัดข้องแบบทั่วไปที่สุดและยากที่สุดในบรรดารูปแบบการขัดข้องทั้งหลาย
เทียบกับรูปแบบการขัดข้องที่เรียกว่า fail-stop ซึ่งเป็นแบบง่ายที่สุด
คือเป็นการขัดข้องที่เกิดได้โดยวิธีเดียวคือสถานีในเครือข่ายล้มเหลว โดยสถานีอื่น ๆ จะตรวจจับได้
แต่ความขัดข้องแบบไบแซนไทน์ไม่มีข้อจำกัดเช่นนี้ คือ สถานีที่เกิดความขัดข้องอาจสร้างข้อมูลมั่ว ทำเป็นเหมือนข้อมูลถูกต้อง ซึ่งทำให้ทนต่อความผิดพร่องได้ยากมาก


title: การทนความผิดพร่องแบบไบแซนไทน์

text:
ความผิดพร่อง (fault) แบบไบแซนไทน์เป็นความผิดพร่องใดก็ได้ที่แสดงอาการต่าง ๆ ต่อผู้สังเกตการณ์ต่าง ๆ
ความขัดข้อง (failure) แบบไบแซนไทน์เป็นการเสียบริการของระบบเนื่องจากความผิดพร่องแบบไบแซนไทน์ ในระบบที่จำเป็นต้องมีความเห็นพ้อง (consensus)


title: การพิสูจน์ว่ามีส่วนได้ส่วนเสีย

text:
การพิสูจน์ว่ามีส่วนได้ส่วนเสีย (Proof-of-stake, PoS) เป็นขั้นตอนวิธีแบบหนึ่งที่เครือข่ายบล็อกเชนของเงินคริปโทใช้เพื่อให้ถึงความเห็นพ้องแบบกระจาย
เป็นระบบที่ไม่เหมือน proof-of-work (PoW) ที่ใช้ในเงินคริปโทเช่น บิตคอยน์ ที่ให้รางวัลแก่ผู้เข้าร่วมแก้ปัญหาวิทยาการรหัสลับที่ซับซ้อนในการพิสูจน์ยืนยันธุรกรรมและสร้างบล็อกใหม่ ๆ (ที่เรียกว่า ไมนิง คือการขุดหาเหรียญ)
ในระบบ PoS ผู้สร้างบล็อกต่อไปจะได้รับเลือกอย่างกำหนดได้แบบสุ่มเทียม (deterministic, pseudo-random) และโอกาสได้รับเลือกจะขึ้นอยู่กับความร่ำรวย ซึ่งก็คือความมีส่วนได้ส่วนเสีย
ในระบบเงินคริปโทแบบ PoS บล็อกหนึ่ง ๆ จะเรียกว่า ตีขึ้น (forged, อุปมาโดยช่างเหล็ก) หรือเรียกว่า ทำเหรียญ/พิมพ์เงิน (minted) ไม่ใช่ขุดหาเหรียญ/ไมนิง
อนึ่ง ปกติแล้วเงินทั้งหมดจะสร้างขึ้นตั้งแต่ต้น และจำนวนเงินทั้งหมดจะไม่เปลี่ยนไปทีหลัง (แม้จะมีระบบ PoS ที่สร้างเงินขึ้นใหม่ได้เหมือนกัน)
ดังนั้น ในรูปแบบพื้นฐานของ PoS จะไม่มีรางวัลในการสร้างบล็อกใหม่เหมือนกับในบิตคอยน์ ดังนั้น ผู้ตีบล็อกใหม่ขึ้นจะได้แต่ค่าธรรมเนียมการทำธุรกรรม


title: เครือข่ายบิตคอยน์

text:
เครือข่ายบิตคอยน์ () เป็นระบบการจ่ายเงินที่ดำเนินงานโดยใช้โพรโทคอลวิทยาการเข้ารหัสลับ
คือผู้ใช้จะส่งหรือรับบิตคอยน์ ซึ่งเป็นเงินคริปโทสกุลหนึ่ง โดยแพร่สัญญาณเป็นข้อความที่ได้ลงนามแบบดิจิทัลไปยังเครือข่าย ผ่านการใช้โปรแกรมกระเป๋าเงินคริปโท (cryptocurrency wallet)
ธุรกรรมจะบันทึกไว้ในฐานข้อมูลสาธารณะแบบกระจายและมีสำเนาซ้ำซ้อนที่เรียกว่า บล็อกเชน
โดยเครือข่ายจะถึงความเห็นพ้องเกี่ยวกับสถานะบัญชีผ่านระบบ Proof-of-work system ซึ่งเรียกว่า ไมนิง/การขุดหาเหรียญ
บุคคลหรือกลุ่มบุคคลผู้ใช้นามแฝง ซาโตชิ นากาโมโตะ ผู้ออกแบบบิตคอยน์อ้างว่า การออกแบบและการทำให้เกิดผลได้เริ่มในปี 2007
แล้วต่อมาจึงเผยแพร่เป็นซอฟต์แวร์แบบโอเพนซอร์ซในปี 2009


title: เครือข่ายบิตคอยน์

text:
เครือข่ายมีโครงสร้างไม่มากเพื่อให้สามารถแชร์ธุรกรรมได้
คือ การมีเครือข่ายสถานีอาสาแบบไร้ศูนย์ ซึ่งออกแบบให้ทำงานเฉพาะกิจ ก็เพียงพอแล้ว
ข้อความจะแพร่สัญญาณ (broadcast) ในรูปแบบพยายามดีที่สุด (best-effort delivery) โดยสถานีต่าง ๆ จะสามารถออกจากเครือข่าย แล้วกลับเข้าร่วมใหม่ตามใจชอบ
เมื่อเชื่อมกับเครือข่ายใหม่ สถานีก็จะดาวน์โหลดและพิสูจน์ยืนยันบล็อกใหม่ ๆ จากสถานีอื่น ๆ เพื่อบูรณาการก๊อปปี้บล็อกเชนของตนเอง


title: เครือข่ายบิตคอยน์

text:
ความเป็นเจ้าของบิตคอยน์จะระบุได้โดยลำดับธุรกรรมที่ลงนามดิจิทัลเริ่มตั้งแต่การสร้างบิตคอยน์
เจ้าของบิตคอยน์จะโอนเงินโดยลงนามดิจิทัลเพื่อให้แก่เจ้าของคนต่อไปคล้ายกับการสลักหลังเช็ค โดยผ่านธุรกรรมของบิตคอยน์
และผู้รับจ่ายก็สามารถตรวจสอบธุรกรรมก่อน ๆ เพื่อยืนยันโซ่ความเป็นเจ้าของ
แต่ไม่เหมือนกับการสลักหลังเช็ค ธุรกรรมของบิตคอยน์จะย้อนคืนไม่ได้ ซึ่งกำจัดความเสี่ยงการฉ้อฉลโดยการขอเงินคืนจากสถาบันการเงินซึ่งเป็นคนกลาง เช่น chargeback fraud


title: เครือข่ายบิตคอยน์

text:
แม้จะสามารถทำธุรกรรมต่อเหรียญ ๆ หนึ่ง แต่ก็จะทำให้จัดการได้ยากถ้าบังคับให้ทำธุรกรรมต่างหาก ๆ สำหรับบิตคอยน์แต่ละเหรียญทั้งหมดที่ต้องการโอน
ดังนั้น ธุรกรรมจึงสามารถโอนเหรียญจากธุรกรรม "ขาเข้า" หลายธุรกรรม ไปยังที่อยู่ "ขาออก" หลายที่อยู่
ซึ่งทำให้สามารถแตกเหรียญและรวมเหรียญได้
ธุรกรรมที่สามัญจะมีธุรกรรมขาเข้าเดียวที่มีเงินจำนวนมากกว่า หรือธุรกรรมขาเข้าหลายอันซึ่งรวบรวมจำนวนบิตคอยน์ที่น้อยกว่า และจะมีบัญชีขาออกหนึ่งหรือสองบัญชี คือ บัญชีที่จะจ่าย และถ้ามี การทอนเงินคืนไปยังบัญชีเจ้าของ
ความต่างระหว่างเงินเข้าและเงินออกในธุรกรรมหนึ่ง ๆ จะเป็นค่าธรรมเนียมของผู้ขุดหาเหรียญ ซึ่งเป็นผู้บันทึกธุรกรรม


title: เครือข่ายบิตคอยน์

text:
เพื่อตั้งบริการตราเวลาแบบกระจายโดยใช้เครือข่ายเพียร์ทูเพียร์ บิตคอยน์ใช้ระบบพิสูจน์ว่าได้ทำงาน (proof-of-work system)
งานบริการเช่นนี้บ่อยครั้งเรียกว่า การขุดหาบิตคอยน์ (bitcoin mining)
ค่าแฮชที่เป็นค่าพิสูจน์จะต้องค้นพบ ไม่ใช่อะไรที่สามารถรู้ล่วงหน้าได้
เป็นงานที่ใช้พลังงานมาก
ค่าไฟฟ้าอาจเป็นค่าใช้จ่ายถึง 90% ของผู้ขุดหาเหรียญ
ศูนย์ข้อมูลในจีน ซึ่งออกแบบเพื่อขุดหาเหรียญบิตคอยน์โดยหลัก คาดว่าจะต้องใช้พลังงานไฟฟ้าถึง 135 เมกะวัตต์


title: เครือข่ายบิตคอยน์

text:
การบังคับให้พิสูจน์ว่าได้ทำงานเพื่อเป็นค่าแฮชของบล็อก เป็นนวัตกรรมหลักของซาโตชิ นากาโมโตะ
กระบวนการขุดหาเหรียญจะต้องหาบล็อกที่เมื่อคำนวณค่าแฮชสองครั้งด้วย SHA-256 จะให้ตัวเลขน้อยกว่าเกณฑ์ความยากลำบากที่ตั้งไว้
แม้งานที่ต้องทำโดยเฉลี่ยจะเพิ่มขึ้นแบบผกผันกับความยากลำบากของเกณฑ์ที่ว่า (คือตัวเลขน้อยลงเท่าไร ก็ยากขึ้นเท่านั้น) ค่าสามารถยืนยันพิสูจน์ว่าถูกต้องได้โดยการคำนวณค่าแฮชสองครั้งเพียงรอบเดียว


title: เครือข่ายบิตคอยน์

text:
สำหรับเครือข่ายตราเวลาของบิตคอยน์ ค่าพิสูจน์ว่าได้ทำงานจะพบได้โดยเพิ่มค่า nonce ภายในบล็อก จนกระทั่งเจอค่าซึ่งทำให้ค่าแฮชของบล็อกมีบิต 0 นำหน้าตามจำนวนที่กำหนด
เมื่อได้ค่าแฮชที่ถูกต้องแล้ว บล็อกนั้นไม่สามารถเปลี่ยนได้โดยไม่คำนวณค่าแฮชใหม่
เพราะบล็อกต่อ ๆ มาก็จะต่อเป็นลูกโซ่ซึ่งแต่ละบล็อก ๆ ล้วนบันทึกค่าแฮชของบล็อกที่มาก่อนหน้า ถ้าจะเปลี่ยนบล็อก ๆ หนึ่งที่อยู่ในโซ่แล้ว ก็หมายความว่าต้องเปลี่ยนบล็อกต่อ ๆ มาแล้วคำนวณค่าแฮชของบล็อกที่เกี่ยวข้องทั้งหมด


title: เครือข่ายบิตคอยน์

text:
ความเห็นพ้องของสถานีส่วนใหญ่ในระบบบิตคอยน์ จะแสดงโดยโซ่ที่ยาวสุด ซึ่งต้องใช้ความพยายามมากสุดเพื่อสร้าง
ดังนั้น ถ้าสถานีที่ซื่อสัตย์เป็นผู้ควบคุมกำลังคอมพิวเตอร์โดยมาก โซ่ที่เที่ยงตรงก็จะงอกเร็วสุด
เพื่อจะแก้ข้อมูลในบล็อกอดีต ผู้ทำการไม่ชอบจะต้องคำนวณค่าพิสูจน์ว่าได้ทำงานของบล็อกนั้น และของบล็อกต่อ ๆ มาหลังจากนั้น แล้วทำการได้มากกว่าสถานีที่ซื่อสัตย์
โอกาสที่ผู้ทำการไม่ชอบซึ่งทำงานได้ช้ากว่า จะทำการตามโซ่ที่เที่ยงตรงได้ทัน จะลดลงอย่างเป็นเลขยกกำลังเมื่อมีบล็อกใหม่เพิ่มขึ้นเรื่อย ๆ
เพื่อชดเชยความเร็วของฮาร์ดแวร์ที่เพิ่มขึ้นเรื่อย ๆ และความสนใจในการสร้างบล็อกที่มากน้อยต่าง ๆ กันตามเวลา ความยากในการหาค่าแฮชจะปรับทุก ๆ 2 อาทิตย์โดยคร่าว ๆ
ถ้าสร้างบล็อกได้เร็วเกินไป ก็จะทำให้ยากขึ้นโดยต้องคำนวณค่าแฮชเพิ่มขึ้นเพื่อสร้างบล็อกใหม่ (ซึ่งเป็นการสร้างหน่วยเงินใหม่ด้วย)


title: เครือข่ายบิตคอยน์

text:
การขุดหาเหรียญบิตคอย์เป็นเรื่องที่ต้องแข่งขัน
มี "การแข่งขันในทางอาวุธ" คือแข่งใช้เทคโนโลยีต่าง ๆ เพื่อคำนวณแฮชในการขุดหาบิตคอยน์ รวมทั้งหน่วยประมวลผลกลางธรรมดา ๆ หน่วยประมวลผลกราฟิกส์ไฮเอนด์ซึ่งเป็นอุปกรณ์สามัญในคอมพิวเตอร์สำหรับเกมมิง เอฟพีจีเอ และวงจรรวมเฉพาะงาน (ASIC) ซึ่งแต่ละอย่างล้วนลดผลกำไรที่ได้จากเทคโนโลยีที่เฉพาะพิเศษน้อยกว่า
ASIC เฉพาะบิตคอยน์ปัจจุบันเป็นวิธีการหลักเพื่อขุดหาบิตคอยน์ และเอาชนะความเร็วของ GPU ได้อาจถึง 300 เท่า
เพราะบิตคอยน์ขุดหาได้ยากขึ้น บริษัทผลิตฮาร์ดแวร์คอมพิวเตอร์จึงขายผลิตภัณฑ์ ASIC ในชั้นสูงได้มากขึ้น


title: เครือข่ายบิตคอยน์

text:
กำลังของคอมพิวเตอร์บ่อยครั้งจะแชร์กันเป็นกลุ่ม (mining pool) เพื่อลดความไม่แน่นอนของรายได้ผู้ขุดหาเหรียญ
เพราะผู้ขุดหาเหรียญแบบบุคคล บ่อยครั้งต้องรอนานเพื่อโอกาสยืนยันพิสูจน์บล็อกธุรกรรมแล้วได้รับค่าทดแทน
แต่เมื่อทำเป็นกลุ่ม ผู้ขุดเหรียญทั้งหมดจะได้ค่าทดแทนทุก ๆ ครั้งที่สมาชิกในกลุ่มได้สร้างบล็อกที่ถูกต้องขึ้น
โดยค่าทดแทนที่ได้จะขึ้นอยู่กับงานที่ผู้ขุดหาเหรียญทำในการหาค่าแฮชของบล็อกที่ว่านั้น


title: เครือข่ายบิตคอยน์

text: ศูนย์ข้อมูลบิตคอยน์มักจะไม่แสดงตัวและอยู่กระจายไปทั่วโลก แม้ก็มักจะรวมกันอยู่ในที่ไฟฟ้ามีราคาถูก


title: เครือข่ายบิตคอยน์

text:
ในข่าวปี 2013 นักข่าวได้ประเมินการใช้พลังงานเพื่อขุดหาบิตคอยน์ที่ประมาณ 40.9 เมกะวัตต์ (982 เมกะวัตต์-ชั่วโมง ต่อวัน) ซึ่งบางคนเรียกว่าเป็นภัยพิบัติทางสิ่งแวดล้อม
ในปี 2014 นักข่าวอีกท่านประเมินการใช้พลังงานที่ 80.7 เมกะวัตต์
โดยปี 2015 นิตยสาร "The Economist" ประเมินว่า แม้ถ้าผู้ขุดหาเหรียญทั้งหมดใช้อุปกรณ์/สถานที่อำนวยกิจที่ทันสมัย การใช้พลังงานไฟฟ้ารวมกันจะอยู่ที่ 166.7 เมกะวัตต์ (หรือ 1.46 เทระวัตต์-ชั่วโมง ต่อปี)


title: เครือข่ายบิตคอยน์

text:
เพื่อลดค่าใช้จ่าย ผู้ขุดหาบิตคอยน์ได้จัดตั้งในที่ต่าง ๆ เช่น ประเทศไอซ์แลนด์ที่พลังงานความร้อนใต้พิภพมีราคาถูก และการทำความเย็นด้วยอากาศเขตอาร์กติกเป็นของฟรี
ส่วนผู้ขุดหาบิตคอยน์ชาวจีนบางคนใช้ไฟฟ้าจากพลังงานน้ำในทิเบตเพื่อลดค่าใช้จ่าย


title: เครือข่ายบิตคอยน์

text: มุมมองกว้าง ๆ ของกระบวนการขุดหาบิตคอยน์ก็คือ


title: เครือข่ายบิตคอยน์

text:
โดยกฎแล้ว ธุรกรรมแรกของบล็อกเป็นธุรกรรมพิเศษที่สร้างบิตคอยน์ใหม่ซึ่งผู้สร้างบล็อกจะเป็นเจ้าของ
ซึ่งเป็นแรงจูงใจให้สถานีต่าง ๆ สนับสนุนเครือข่าย
และยังเป็นวิธีสร้างบิตคอยน์ใหม่เข้าระบบ
แต่รางวัลการขุดเหรียญจะลดลงครึ่งหนึ่งทุก ๆ 210,000 บล็อก
โดยเริ่มที่ 50 เหรียญ ลดลงเหรือ 25 เหรียญปลายปี 2012 แล้วเหลือ 12.5 เหรียญในปี 2016
กระบวนการลดรางวัลครึ่งหนึ่งนี้ ได้โปรแกรมให้เกิด 64 ครั้ง ก่อนจะยุติการสร้างเหรียญใหม่ ๆ อีกต่อไป


title: เครือข่ายบิตคอยน์

text:
มีการพิจารณาถึงวิธีการใช้เครือข่ายบิตคอยน์ซึ่งเป็นระบบการจ่ายเงินโดยไม่ชอบ ไม่ว่าจะโดยความจริงหรือโดยทฤษฏี
โพรโทคอลของบิตคอยน์สามารถป้องกันการใช้โดยมิชอบที่ว่าบางอย่าง เช่น การใช้จ่ายโดยไม่ได้รับอนุญาต การใช้จ่ายเกินกว่าครั้ง (double spending) การปลอมบิตคอยน์ และการเปลี่ยนข้อมูลในบล็อกเชน
ส่วนการกระทำโดยมิชอบอื่น ๆ เช่น การขโมยกุญแจส่วนตัว (private key) ผู้ใช้ต้องระวังเอง


title: เครือข่ายบิตคอยน์

text:
การใช้จ่ายโดยไม่ได้อนุญาตจะป้องกันโดยเทคนิควิทยาการเข้ารหัสลับคือกุญแจสาธารณะ-ส่วนตัว (การเข้ารหัสลับแบบกุญแจอสมมาตร)
ยกตัวอย่างเช่น
เมื่ออะลิซโอนบิตคอยน์ให้บ๊อบ บ๊อบก็จะกลายเป็นเจ้าของใหม่ของบิตคอยน์นั้น ๆ
อีฟผู้สังเกตเห็นธุรกรรมอาจจะต้องการขโมยใช้บิตคอยน์ที่บ๊อบพึ่งได้
แต่เธอก็จะไม่สามารถลงนามอย่างถูกต้องเพื่อสร้างธุรกรรมใหม่โดยไม่รู้กุญแจส่วนตัวของบ๊อบ


title: เครือข่ายบิตคอยน์

text:
ปัญหาเฉพาะอย่างหนึ่งที่ระบบจ่ายเงินทางอินเทอร์เน็ตต้องแก้ได้ก็คือ การใช้จ่ายเกินกว่าครั้ง (double spending) ที่ผู้ใช้โอนเหรียญเดียวกันให้แก่บุคคลสองคน
ตัวอย่างก็คือ อีฟส่งบิตคอยน์ไปให้อะลิซแล้วก็ส่งเหรียญเดียวกันไปให้บ๊อบอีก
เครือข่ายบิตคอยน์ป้องกันการกระทำมิชอบเช่นนี้ได้ โดยบันทึกการโอนบิตคอยน์ทั้งหมดในบัญชีแยกประเภท (คือในบล็อกเชน) ที่ทุกคนสามารถเห็น
และยืนยันก่อนว่า บิตคอยน์ที่ต้องการโอนทั้งหมดยังไม่เคยใช้ในอดีต


title: เครือข่ายบิตคอยน์

text:
ถ้าอีฟโอนบิตคอยน์ให้อะลิซเพื่อแลกเปลี่ยนกับสินค้าโดยลงนามในธุรกรรม ก็ยังเป็นไปได้ที่เธอจะสร้างธุรกรรมอีกรายการหนึ่งในเวลาเดียวกันแล้วส่งบิตคอยน์เดียวกันไปให้บ๊อบ
แต่โดยกฎ เครือข่ายจะรับธุรกรรมเดียวเท่านั้น
นี่เรียกว่า การกระทำไม่ชอบโดยการแข่ง (race attack) เนื่องจากมีการแข่งว่า ธุรกรรมรายการไหนจะได้การยอมรับก่อน
อะลิซสามารถลดความเสี่ยงการกระทำไม่ชอบเช่นนี้โดยมีข้อแม้ว่า จะไม่ส่งสินค้าให้จนกว่าการโอนบิตคอยน์ให้เธอจะปรากฏในบล็อกเชน


title: เครือข่ายบิตคอยน์

text:
รูปแบบอีกอย่างหนึ่งของการกระทำไม่ชอบโดยการแข่ง (โดยตั้งชื่อว่า Finney attack ตามชื่อนักวิทยาการคอมพิวเตอร์ Hal Finney) จะต้องได้การร่วมมือจากผู้ขุดหาเหรียญ
แทนที่จะส่งคำสั่งจ่ายบ๊อบและอะลิซจากเหรียญเดียวกันทั้งสองรายการไปยังเครือข่าย
อีฟส่งคำสั่งจ่ายอะลิซเท่านั้นไปยังเครือข่าย ในขณะที่คนขุดหาเหรียญผู้สมรู้ร่วมคิดพยามสร้างบล็อกที่สั่งจ่ายให้บ๊อบแทน
มีความเป็นไปได้ว่า ผู้สมรู้ร่วมคิดจะสร้างบล็อกสำเร็จก่อนเครือข่าย ในกรณีนี้ การจ่ายให้อะลิซจะถูกยกเลิก
เช่นเดียวกับการกระทำไม่ชอบโดยการแข่งธรรมดา อะลิซสามารถลดความเสี่ยงกรณีนี้ โดยรอให้การจ่ายปรากฏในบล็อกเชนก่อน


title: เครือข่ายบิตคอยน์

text:
แต่ละบล็อกที่ต่อเข้ากับบล็อกเชน เริ่มตั้งแต่บล็อกธุรกรรมที่เป็นประเด็น จะเรียกได้ว่า เป็นการยืนยันธุรกรรมนั้น ๆ
เพื่อความปลอดภัย ร้านค้าบริการที่ได้รับเงินเป็นบิตคอยน์ ควรจะรอการยืนยันที่ส่งกระจายไปยังเครือข่ายอย่างน้อยหนึ่งครั้ง ก่อนจะสมมุติว่าจ่ายแล้ว
และยิ่งได้การยืนยันมากขึ้นเท่าไร การใช้ระบบโดยไม่ชอบเพื่อยกเลิกธุรกรรมนั้น ๆ ในบล็อกเชน ก็จะยากขึ้นเท่านั้น ยกเว้นถ้าผู้ทำการไม่ชอบควบคุมกำลังเครือข่ายเกินกว่าครึ่ง ซึ่งเป็นกรณีที่เรียกว่าการกระทำไม่ชอบโดย 51% (51% attack)


title: เครือข่ายบิตคอยน์

text:
การระบุตัวผู้ใช้ (deanonymisation) เป็นกลยุทธ์การทำเหมืองข้อมูลที่นำข้อมูลนิรนามไปเทียบกับแหล่งข้อมูลอื่น เพื่อระบุตัวของผู้ใช้ในข้อมูลนิรนาม
เป็นการกระทำนอกเหนือจากการวิเคราะห์กราฟธุรกรรม (transaction graph analysis) ซึ่งอาจแสดงการเชื่อมต่อกันระหว่างที่อยู่บิตคอยน์ต่าง ๆ ซึ่งเท่ากับกำหนดนามแฝง


title: เครือข่ายบิตคอยน์

text:
ยังมีการกระทำไม่ชอบอย่างหนึ่ง
ซึ่งสามารถเชื่อมนามแฝงกับเลขที่อยู่ไอพีได้
คือ ถ้าสถานีเพียร์นั้นใช้ทอร์ (เครือข่ายนิรนาม) การกระทำไม่ชอบนั้นอาจใช้วิธีแยกสถานีเพียร์นั้นออกจากเครือข่ายทอร์ บังคับให้สถานีต้องใช้เลขที่อยู่ไอพีจริงเพื่อทำธุรกรรมต่อ ๆ มา
เป็นการกระทำไม่ชอบที่ใช้กลไกของบิตคอยน์เพื่อส่งต่อที่อยู่ของสถานีเพียร์และกลไกเพื่อป้องกันการโจมตีโดยปฏิเสธการให้บริการ
ค่าใช้จ่ายเพื่อทำกรรมโดยไม่ชอบเช่นนี้สำหรับเครือข่ายบิตคอยน์ทั้งหมดจะไม่เกิน €1,500 (ประมาณ 57,939 บาท) ต่อเดือน


title: เครือข่ายบิตคอยน์

text:
ผู้ขุดเหรียญสามารถเลือกว่า ธุรกรรมไหนจะรวมเข้าหรือเว้นออกจากบล็อกที่ตนสร้าง
จำนวนธุรกรรมที่มากกว่าภายในบล็อกไม่ได้หมายความว่า จะต้องใช้กำลังมากกว่าเพื่อคำนวณค่าแฮชของบล็อก
เมื่อได้รับธุรกรรมรายการใหม่ สถานีจะต้องพิสูจน์ความถูกต้อง โดยเฉพาะก็คือ ตรวจสอบว่า เงินเพื่อใช้ในธุรกรรมยังไม่เคยได้ใช้
เพื่อจะเช็ค สถานีจะต้องเข้าถึงบล็อกเชนได้
ผู้ใช้ที่ไม่เชื่อเพียร์ในเครือข่าย จะต้องเก็บก๊อปปี้ของบล็อกเชนทั้งหมด เพื่อให้ยืนยันพิสูจน์ข้อมูลขาเข้าได้


title: เครือข่ายบิตคอยน์

text:
ดังที่กล่าวไว้ในเอกสารของนากาโมโตะ การยืนยันการโอนบิตคอยน์เป็นไปได้โดยไม่ต้องเป็นสถานีเครือข่ายแบบสมบูรณ์ (เป็นวิธีการยืนยันที่เขาเรียกว่า Simplified Payment Verification, SPV)
ผู้ใช้เพียงต้องมีก๊อปปี้ส่วนหัวของบล็อกที่อยู่ในโซ่ยาวสุด ซึ่งหาได้โดยสอบถามสถานีในเครือข่ายจนกระทั่งชัดเจนว่า นี่เป็นโซ่ยาวสุด
แล้วจึงขอรับเอาต้นไม้แฮชที่เชื่อมกับธุรกรรมของบล็อกที่ต้องการ
การอยู่ในบล็อกของธุรกรรมแสดงว่า สถานีเครือข่ายได้ยอมรับมันแล้ว และบล็อกที่ต่อมา ๆ ภายหลังก็เป็นการยืนยันธุรกรรมที่ยิ่งขึ้น ๆ


title: เครือข่ายบิตคอยน์

text:
แม้การบันทึกไฟล์ดิจิทัลอะไรก็ได้ในบล็อกเชนจะทำได้ แต่ขนาดธุรกรรมยิ่งใหญ่เท่าไร ค่าธรรมเนียมก็อาจจะมากขึ้นเท่านั้น
มีรายการต่าง ๆ ที่ได้รวมฝากไว้กับบล็อกเชน รวมทั้ง


title: เครือข่ายบิตคอยน์

text:
การใช้บิตคอยน์โดยอาชญากรได้ดึงดูดความสนใจจากองค์การควบคุมการเงินของรัฐ รัฐสภา เจ้าหน้าที่บังคับกฎหมาย และสื่อ
เช่น


title: เครือข่ายบิตคอยน์

text:
สำนักสื่อข่าวหลายแห่งได้อ้างว่า บิตคอยน์เป็นที่นิยมก็เพราะสามารถใช้ซื้อสินค้าผิดกฎหมาย
ในปี 2014 นักวิจัยที่มหาวิทยาลัยเคนทักกีพบ "หลักฐานที่ชัดเจนว่า นักเลงสร้างโปรแกรมคอมพิวเตอร์และอาชญากรรม เป็นตัวขับความสนใจในบิตคอยน์ แต่ไม่พบหรือพบน้อยซึ่งแรงบันดาลใจทางการเมืองหรือการลงทุน"


title: เครือข่ายบิตคอยน์

text:
นักวิจัยที่มหาวิทยาลัยคาร์เนกีเมลลอนได้ประเมินว่า ในปี 2012 4.5%-9% ของธุรกรรมของบิตคอยน์ในศูนย์แลกเปลี่ยนทั่วโลก เป็นไปเพื่อการซื้อสินค้าในตลาดมืด (dark web) แห่งเดียวคือ Silk Road
สื่อลามกอนาจารเด็ก
บริการฆาตกรรม
และอาวุธ
ก็กล่าวด้วยว่า มีขายในเว็บไซต์ตลาดมืดที่สามารถจ่ายด้วยบิตคอยน์
เนื่องจากตลาดดำเนินการอย่างนิรนามและไม่มีกฎหมายควบคุม จึงรู้ได้ยากว่า บริการเหล่านี้ทำให้จริง ๆ หรือว่าเป็นเพียงการฉ้อฉลหลอกลวงเอาบิตคอยน์


title: เครือข่ายบิตคอยน์

text:
เจ้าหน้าที่ได้ปิดตลาดมืดเช่นนี้มาหลายแห่งแล้ว
เช่น เจ้าหน้าที่สหรัฐได้ปิดตลาด Silk Road ในเดือนตุลาคม 2013
ซึ่งลดมูลค่าของบิตคอยน์อย่างชั่วคราว
แต่ก็เกิดตลาดใหม่ ๆ ขึ้นทดแทนต่อมา และโดยต้นปี 2014 บรรษัทแพร่ภาพกระจายเสียงออสเตรเลีย (ABC) ได้รายงานว่า การปิดตลาด Silk Road มีผลน้อยมากต่อจำนวนคนออสเตรเลียที่ขายยาเสพติดออนไลน์ และจริง ๆ ได้เพิ่มจำนวนขึ้นด้วยซ้ำ


title: เครือข่ายบิตคอยน์

text:
ในต้นปี 2014 เจ้าหน้าที่ชาวดัตช์ได้ปิดตลาด Utopia ซึ่งขายสินค้าผิดกฎหมายออน์ไลน์ และยึดบิตคอยน์ได้ 900 เหรียญ
ในปลายปี 2014 การทำงานร่วมกันระหว่างเจ้าหน้าที่ยุโรปและสหรัฐได้ปิดเว็บไซต์ตลาดมืด 400 แห่งรวมทั้งตลาดขายสินค้าผิดกฎหมาย Silk Road 2.0
ซึ่งได้พิพากษาลงโทษในหลายคดีแล้ว


title: เครือข่ายบิตคอยน์

text:
ในเดือนธันวาคม 2014 นักธุรกิจและผู้สนับสนุนบิตคอยน์ Charlie Shrem ถูกตัดสินจำคุก 2 ปีเพราะอำนวยการส่งเงินหนึ่งล้านเหรียญสหรัฐ (ประมาณ 36 ล้านบาท) โดยอ้อมให้แก่เว็บไซต์ขายยาเสพติดในตลาด Silk Road
และในเดือนกุมภาพันธ์ 2015 เจ้าของตลาด (คือนาย Ross Ulbricht) ก็ถูกตัดสินจำคุกตลอดชีวิต


title: เครือข่ายบิตคอยน์

text:
เว็บไซต์ตลาดมืดบางแห่งยังขโมยบิตคอยน์จากลูกค้า
ชุมชนบิตคอยน์เรียกไซท์หนึ่งคือ Sheep Marketplace ว่าเป็นการฉ้อฉลหลอกลวงเมื่อมันยุติการให้ถอนบิตคอยน์แล้วหลังจากนั้นปิดตลาดโดยอ้างว่าบิตคอยน์ถูกขโมย
ในอีกกรณีหนึ่ง บัญชีบิตคอยน์ที่ให้คนกลางถือไว้เพื่ออำนวยการซื้อขายสินค้า (escrow account) ของอีกตลาดหนึ่งถูกแฮ็กเมื่อต้นปี 2014


title: เครือข่ายบิตคอยน์

text:
ตามมูลนิธิเฝ้าดูอินเทอร์เน็ต (Internet Watch Foundation, IWF) ซึ่งเป็นองค์กรการกุศลในสหราชอาณาจักร มีการใช้บิตคอยน์เพื่อซื้อสื่อลามกอนาจารเด็ก และมีเว็บไซต์เช่นนี้เกือบ 200 แห่งที่รับมันแทนเงิน
แต่บิตคอยน์ก็ไม่ใช่วิธีเดียวเพื่อซื้อสื่อลามกอนาจารเด็กออนไลน์ หัวหน้าของหน่วยอาชญากรรมไซเบอร์ของยูโรโพล (Europol) ได้กล่าวไว้ว่า "ทั้ง Ukash และ Paysafecard (ซึ่งเป็นระบบจ่ายเงินที่ไม่ใช่เงินคริปโท) ต่างก็ได้ใช้เพื่อจ่ายค่าสิ่งเหล่านี้"
แต่รายการของ IWF ก็มีเว็บไซต์ประมาณ 30 แห่งที่รับแต่บิตคอยน์เท่านั้น
บางแห่งก็ได้ปิดลงแล้ว เช่น เว็บไซต์ที่ได้เงินลงทุนแบบ crowdfunding ที่มุ่งสร้างสื่อลามกอนาจารเด็กใหม่ ๆ


title: เครือข่ายบิตคอยน์

text: นอกจากนั้น มีการเติมไฮเปอร์ลิงก์ที่ชี้เว็บไซต์สื่อลามกอนาจารเด็กใส่บล็อกเชน โดยเป็นข้อมูลตามอำเภอใจที่สามารถใส่ได้เมื่อทำธุรกรรม


title: เครือข่ายบิตคอยน์

text:
บิตคอยน์อาจใช้ฟอกเงินได้ไม่ดี เพราะธุรกรรมทั้งหมดเป็นข้อมูลสาธารณะ
แต่เจ้าหน้าที่ต่าง ๆ รวมทั้งองค์การควบคุมธนาคารยุโรป (European Banking Authority)
สำนักงานสอบสวนกลางสหรัฐ
และคณะทำงานเฉพาะกิจทางการเงิน (Financial Action Task Force) ของจี7
ล้วนแสดงความเป็นห่วงว่า บิตคอยน์อาจใช้เพื่อฟอกเงิน


title: เครือข่ายบิตคอยน์

text:
ในต้นปี 2014 ผู้ปฏิบัติการคนหนึ่งของตลาดแลกเปลี่ยนบิตคอยน์ในสหรัฐ คือ Charlie Shrem ถูกจับในข้อหาการฟอกเงิน
ต่อมาจึงถูกตัดสินจำคุก 2 ปีเนื่องจาก "ช่วยสนับสนุนธุรกิจส่งเงินที่ไม่ได้อนุญาต"
เจ้าของตลาดแลกเปลี่ยนเงินคริปโท BTC-e คือ นาย Alexander Vinnik ถูกจับกุมในกรีซเมื่อวันที่ 25 กรกฎาคม 2017 ในข้อหาฟอกเงิน 4,000 ล้านเหรียญสหรัฐ (ประมาณ 141,488 ล้านบาท) ตามกฎหมายต่อต้านการฟอกเงิน (AML) ของสหรัฐ


title: เครือข่ายบิตคอยน์

text:
ส่วนรายงานของกระทรวงการคลัง (สหราชอาณาจักร)และของกระทรวงมหาดไทยอังกฤษที่ตั้งชื่อว่า "การประเมินความเสี่ยงแห่งชาติ (สหราชอาณาจักร) ในเรื่องการฟอกเงินและการให้ทุนแก่ผู้ก่อการร้าย (UK national risk assessment of money laundering and terrorist financing)" ปี 2015 ได้พบว่า
ในบรรดาวิธี 12 อย่างที่ตรวจสอบในรายงาน บิตคอยน์มีโอกาสเสี่ยงต่ำสุดเพื่อใช้ฟอกเงิน โดยวิธีการฟอกเงินสามัญที่สุดก็คือผ่านธนาคาร


title: เครือข่ายบิตคอยน์

text:
ในการฉ้อฉลแบบพอนซีโดยใช้บิตคอยน์ บริษัท Bitcoin Savings and Trust สัญญาให้ดอกเบี้ย 7% ต่อผู้ลงทุน แล้วได้บิตคอยน์ 700,000 เหรียญในระหว่างปี 2011-2012
ในเดือนกรกฎาคม 2013 คณะกรรมการควบคุมหลักทรัพย์สหรัฐ คือ SEC ได้ฟ้องคดีบริษัทและผู้ก่อตั้ง "ในข้อหาฉ้อโกงผู้ลงทุนในการฉ้อฉลแบบพอนซีโดยใช้บิตคอยน์"
ในเดือนกันยายน 2014 ศาลได้ปรับบริษัทและเจ้าของ 40 ล้านเหรียญสหรัฐ (ประมาณ 1,300 ล้านบาท)


title: คริปโทเคอร์เรนซีและความปลอดภัย

text: คริปโทเคอร์เรนซีและความปลอดภัย () เป็นบทความที่กล่าวถึงการพยายามขโมยเงินดิจิทัลผ่านวิธีการต่าง ๆ รวมทั้งฟิชชิง การหลอก หรือการแฮ็ก และถึงวิธีการป้องกันธุรกรรมทางคริปโทเคอร์เรนซีที่ไม่ได้อนุญาต และเทคโนโลยีเพื่อเก็บคริปโทเคอร์เรนซี


title: คริปโทเคอร์เรนซีและความปลอดภัย

text: มีคริปโทเคอร์เรนซีวอลเลตที่รักษาความปลอดภัยในชั้นโพรโทคอลต่าง ๆ หลายรูปแบบรวมทั้งอุปกรณ์ ซอฟต์แวร์สำหรับระบบปฏิบัติการหรือเว็บเบราว์เซอร์ต่าง ๆ และวอลเลตแบบออฟไลน์


title: คริปโทเคอร์เรนซีและความปลอดภัย

text: การแฮ็กตลาดที่เด่น ๆ แล้วมีผลเป็นโจรกรรมของคริปโทเคอร์เรนซีรวมทั้ง


title: คริปโทเคอร์เรนซีและความปลอดภัย

text:
ในเหตุการณ์ปี 2016 ที่เรียกว่า DAO event การถือเอาประโยชน์ของสัญญาสมารต์ในเงินสกุล Ethereum มีผลเป็นการลักเงินมูลค่า 50 ล้านเหรียญสหรัฐ (1,765 ล้านบาท)
ต่อมาเงินสกุลนี่จึงแยกแบบ hard fork ออกเป็นเงินสกุล Ethereum Classic และ Ethereum และเงินสกุลหลังดำเนินการโดยไม่รวมธุรกรรมที่เป็นโจรกรรมเข้าในบล็อกเชน


title: คริปโทเคอร์เรนซีและความปลอดภัย

text:
ในปี 2017 บริษัทพึ่งก่อตั้ง Tether ซึ่งทำงานร่วมกับตลาดแลกเปลี่ยนบิตคอยน์ ประกาศว่าบริษัทถูกแฮ็ก และได้เสียเงินมีมูลค่า 31 ล้านเหรียญสหรัฐ (1,052 ล้านบาท) จากวอลเลตหลักของบริษัท
แต่บริษัทก็ได้ติดป้ายเงินที่ถูกขโมยไป โดยหวังว่า จะทำให้ขโมยไม่สามารถใช้เงินได้


title: คริปโทเคอร์เรนซีและความปลอดภัย

text:
มีการขโมยบิตคอยน์หลายเหตุการณ์มาก
วิธีหนึ่งที่เกิดขึ้นก็คือเมื่อมีบุคคลที่สามสามารถเข้าถึงกุญแจส่วนตัวสำหรับที่อยู่บิตคอยน์ของเหยื่อ
หรือเกิดจากการใช้วอลเลตออน์ไลน์
เพราะถ้ากุญแจส่วนตัวถูกขโมย บิตคอยน์ของที่อยู่ซึ่งคู่กันก็สามารถโอนไปที่อยู่อื่นได้
ในกรณีนี้ เครือข่ายจะไม่สามารถระบุว่าใครเป็นขโมย ระงับธุรกรรมเนื่องกับบิตคอยน์ที่ถูกขโมย หรือว่าคืนเงินให้กับเจ้าของโดยชอบธรรม


title: คริปโทเคอร์เรนซีและความปลอดภัย

text:
การขโมยยังเกิดขึ้นในเว็บไซต์ที่ใช้ซื้อของผิดกฎหมาย
ในเดือนพฤศจิกายน 2013 บิตคอยน์มูลค่าประมาณ 100 ล้านเหรียญสหรัฐ (ประมาณ 3,072 ล้านบาท) อ้างว่า ถูกขโมยไปจากตลาดขายของผิดกฎหมายออนไลน์ คือ Sheep Marketplace ซึ่งผู้ดำเนินการได้ปิดตลาดโดยทันที
ผู้ใช้ได้พยายามติดตามเหรียญเหล่านั้นเมื่อมีการทำธุรกรรมหรือเปลี่ยนเป็นเงินสด แต่ก็ไม่สามารถได้เงินคืน และไม่พบผู้เป็นขโมย
ตลาดมืดอีกแห่งคือ Silk Road 2 ได้อ้างว่า เมื่อถูกแฮ็กในเดือนกุมภาพันธ์ 2014 บัญชีกลางที่เก็บเงินไว้เพื่อจ่ายให้ผู้ขายเมื่อผู้ซื้อได้รับสินค้าได้ถูกขโมยบิตคอยน์มีมูลค่า 2.7 ล้านเหรียญสหรัฐ (ประมาณ 88 ล้านบาท)


title: คริปโทเคอร์เรนซีและความปลอดภัย

text:
เว็บไซต์ที่ผู้ใช้แลกเปลี่ยนบิตคอยน์เพื่อเงินสด หรือเก็บกุญแจไว้ในวอลเลตของเว็บไซต์ ก็เป็นเหยื่อของขโมยด้วย
เช่น


title: คริปโทเคอร์เรนซีและความปลอดภัย

text:
ตลาดแลกเปลี่ยนหลักแห่งหนึ่งคือ Bitfinex ถูกแฮ็กและสูญบิตคอยน์กว่า 120,000 เหรียญมูลค่าราว 60 ล้านเหรียญสหรัฐ (2,118 ล้านบาท)
ทำให้บริษัทต้องหยุดพักตลาดชั่วคราว
เป็นการขโมยบิตคอยน์จำนวนมากเป็นอันดับสองของโลก โดยน้อยกว่าการขโมยตลาด Mt. Gox ในปี 2014 เท่านั้น
ต่อมาบริษัทจึงได้ค่อย ๆ ใช้เงินคืนให้กับลูกค้าทั้งหมด


title: คริปโทเคอร์เรนซีและความปลอดภัย

text:
โจรกรรมได้สร้างความเป็นห่วงในเรื่องความปลอดภัย
ผู้ก่อตั้งเว็บไซต์ที่เปรียบเทียบเงินดิจิทัลสกุลต่าง ๆ ได้กล่าวไว้ว่า "มันเป็นเครื่องเตือนใจถึงความบอบบางของโครงสร้างพื้นฐานในอุตสาหกรรมที่พึ่งเริ่มใหม่เช่นนี้"
ตามการให้การต่อหน้าคณะกรรมการธุรกิจย่อยของสภาผู้แทนราษฎรสหรัฐในเดือนเมษายน 2014 "พ่อค้าเหล่านี้ไร้การควบคุมดูแลโดยกฎหมาย ไม่มีมาตรฐานเงินทุน และไม่ป้องกันผู้บริโภคต่อการสูญเสียหรือการขโมย"


title: คริปโทเคอร์เรนซีและความปลอดภัย

text: ในปี 2017 ความบกพร่องในคริปโทเคอร์เรนซีวอลเลตแบบต้องลงนามหลายคนและทำให้เกิดผลด้วยสัญญาสมาร์ต คือ Parity Wallet ทำให้ผู้บริโภคเสียคริปโทเคอร์เรนซีมูลค่าราว 30 ล้านเหรียญสหรัฐ (1,018 ล้านบาท)


title: คริปโทเคอร์เรนซีและความปลอดภัย

text:
ในปี 2014 ผู้จัดตั้งบริษัท GAW Miners และ ZenMiner ได้ให้การตามข้อตกลงว่า บริษัทของเขาเป็นส่วนของธุรกิจแบบพีระมิด และให้การรับสารภาพว่ากระทำความผิดในข้อหาการฉ้อฉลผ่านระบบโทรคมนาคมในปี 2015
ต่อมา องค์กรควบคุมตลาดหลักทรัพย์ คือ SEC ได้ฟ้องคดีแพ่งต่อเจ้าของ ซึ่งศาลตัดสินให้จ่ายค่าเสียหาย/ค่าปรับ 9.1 ล้านเหรียญสหรัฐ บวกดอกเบี้ยอีก 7 แสนเหรียญ (รวมราวมูลค่า 333 ล้านบาท)
คำฟ้องคดีของ SEC อ้างว่า เจ้าของได้ทำความผิดผ่านบริษัทของเขา โดยฉ้อฉลขาย "สัญญาการลงทุนเป็นแชร์ในกำไรที่พวกเขาว่าจะสร้างขึ้น" จากการขุดหาเหรียญ


title: คริปโทเคอร์เรนซีและความปลอดภัย

text:
หลังจากปิดการทำการของแพล็ตฟอร์มคริปโทเคอร์เรนซี คือ BitConnect รัฐบาลสหรัฐได้ฟ้องคดีในนามกลุ่มบุคคลเรียกร้องค่าเสียหาย 771,000 เหรียญสหรัฐ (ประมาณ 24 ล้านบาท)
ก่อนหน้านั้น คำเตือนการฉ้อฉลเกี่ยวกับ BitConnect และคำสั่งทางราชการของรัฐเท็กซัสให้งดเว้นการกระทำ ได้กล่าวถึงคำสัญญาเพื่อให้กำไรมหาศาลของแพล็ตฟอร์ม


title: คริปโทเคอร์เรนซีและความปลอดภัย

text: สำนักข่าว Ars Technica ได้รายงานในเดือนมกราคม 2018 ว่า โฆษณาของยูทูบที่ติดโปรแกรมจาวาสคริปต์ ได้ใช้เพื่อขุดหาเหรียญคริปโทสกุล Monero


title: คริปโทเคอร์เรนซีและความปลอดภัย

text:
มัลแวร์บางอย่างสามารถขโมยกุญแจส่วนตัวในวอลเลตบิตคอยน์ ซึ่งก็ทำให้สามารถขโมยบิตคอยน์เองได้
แบบที่สามัญสุดจะค้นหาคริปโทเคอร์เรนซีวอลเลตในคอมพ์ แล้วอั๊ปโหลดวอลเลตไปยังคอมพิวเตอร์อื่นเพื่อเจาะหารหัสและขโมยบิตคอยน์ต่อไป
แบบจำนวนมากจะบันทึกการพิมพ์ที่แป้นพิมพ์เพื่อเก็บรหัสผ่าน ทำให้ไม่จำเป็นต้องเจาะหารหัส
บางอย่างจะตรวจดูที่อยู่บิตคอยน์ซึ่งก๊อปปี้ไปยังคลิปบอร์ด แล้วเปลี่ยนให้เป็นที่อยู่อื่น ทำให้ส่งบิตคอยน์ไปยังที่อยู่ผิด ๆ
วิธีเหล่านี้ได้ผลเพราะธุรกรรมของบิตคอยน์ย้อนคืนไม่ได้


title: คริปโทเคอร์เรนซีและความปลอดภัย

text:
มีไวรัสคอมพิวเตอร์หนึ่งที่กระจายผ่าน Pony botnet
ซึ่งรายงานในเดือนกุมภาพันธ์ 2014 ว่าขโมยคริปโทเคอร์เรนซีมีมูลค่าถึง 220,000 เหรียญสหรัฐ (7.1 ล้านบาท) รวมทั้งบิตคอยน์จากวอลเลต 85 ใบ
บริษัทรักษาความปลอดภัยข้อมูล คือ Trustwave ซึ่งติดตามมัลแวร์นี้ ได้รายงานว่ารุ่นล่าสุดของมันสามารถขโมยเงินดิจิทัลกว่า 30 สกุล


title: คริปโทเคอร์เรนซีและความปลอดภัย

text:
มัลแวร์ของแม็คที่ออกอาละวาดในเดือนสิงหาคม 2013 คือ Bitvanity ทำตัวเหมือนกับตัวสร้างที่อยู่บิตคอยน์แบบเลขสวย แต่กลับขโมยที่อยู่และกุญแจส่วนตัวจากซอฟท์แวร์ที่ใช้บริการบิตคอยน์อื่น ๆ
ส่วนโปรแกรมม้าโทรจันอีกโปรแกรมหนึ่งสำหรับแมคโอเอสซึ่งเรียกว่า CoinThief รายงานในเดือนกุมภาพันธ์ 2014 ว่าทำโจรกรรมบิตคอยน์หลายกรณี
โดยซ่อนอยู่กับแอ๊ปคริปโทเคอร์เรนซีบางรุ่นที่โหลดมาจาก Download.com และ MacUpdate


title: คริปโทเคอร์เรนซีและความปลอดภัย

text:
โปรแกรมเรียกค่าไถ่หลายชนิดเรียกให้จ่ายเป็นเป็นบิตคอยน์
โปรแกรมหนึ่งเรียกว่า CryptoLocker ซึ่งปกติจะกระจายเป็นไฟล์แนบติดอีเมลล์ จะเข้ารหัสลับข้อมูลฮาร์ดดิสก์ของคอมพ์ที่ติดเชื้อ แล้วแสดงนาฬิกานับถอยหลัง และเรียกร้องค่าไถ่เป็นบิตคอยน์เพื่อให้ถอดรหัสข้อมูลให้
แม้แต่ตำรวจรัฐแมสซาชูเซตส์ก็ยังต้องจ่ายค่าไถ่เป็นบิตคอยน์สองเหรียญในเดือนพฤศจิกายน 2013 ซึ่งมีมูลค่า 1,300 เหรียญสหรัฐ (ประมาณ 4 หมื่นบาท) เพื่อถอดรหัสข้อมูลฮาร์ดดิสก์ของตำรวจ


title: คริปโทเคอร์เรนซีและความปลอดภัย

text:
บิตคอยน์ยังใช้เป็นสื่อในโปรแกรมเรียกค่าไถ่ WannaCry อีกด้วย
โปรแกรมเรียกค่าไถ่หนึ่งทำให้ต่อเน็ตไม่ได้ และเรียกร้องข้อมูลบัตรเครดิตเพื่อแก้คืน ในขณะที่ขุดหาเหรียญบิตคอยน์อย่างลับ ๆ


title: คริปโทเคอร์เรนซีและความปลอดภัย

text:
ในเดือนมิถุนายน 2011 บริษัท Symantec เตือนว่า คอมพิวเตอร์ที่ติดเชื้อเป็นส่วนของบ็อตเน็ต สามารถใช้ขุดหาเหรียญบิตคอยน์ได้อย่างลับ ๆ
มัลแวร์นี้ใช้สมรรถภาพการประมวลผลแบบขนานของหน่วยประมวลผลกราฟิกส์ที่มีในการ์ดแสดงผลรุ่นใหม่ ๆ
แม้คอมพิวเตอร์ธรรมดา ๆ ที่ใช้หน่วยประมวลผลกราฟิกส์แบบรวม (integrated graphics processor) แทบจะไม่มีประโยชน์อะไรในการขุดหาเหรียญ แต่คอมพิวเตอร์เป็นหมื่น ๆ ที่มีมัลแวร์ขุดหาเหรียญอาจให้ผลอะไรได้บ้าง


title: คริปโทเคอร์เรนซีและความปลอดภัย

text:
ในกลางเดือนสิงหาคม 2011 มีการตรวจเจอบ็อตเน็ตที่ใช้ขุดหาเหรียญบิตคอยน์
และหลังจากนั้นไม่ถึงสามเดือน ก็ได้พบโปรแกรมม้าโทรจันเพื่อขุดหาเหรียญบิตคอยน์ในแมคโอเอส


title: คริปโทเคอร์เรนซีและความปลอดภัย

text: ในเดือนเมษายน 2013 องค์กรกีฬาอิเล็กทรอนิก E-Sports Entertainment ถูกกล่าวหาว่าจี้เอาคอมพิวเตอร์ 14,000 เครื่องเพื่อขุดหาบิตคอยน์ ต่อมาบริษัทจึงยอมความระงับคดีกับรัฐนิวเจอร์ซีย์


title: คริปโทเคอร์เรนซีและความปลอดภัย

text: ในเดือนธันวาคม 2013 ตำรวจเยอรมันได้จับผู้ต้องหา 2 คนเนื่องกับการปรับซอฟท์แวร์บ็อตเน็ตที่มีอยู่เพื่อใช้ขุดหาเหรียญบิตคอยน์ ซึ่งเจ้าหน้าที่แจ้งว่า ได้ใช้ขุดหาเหรียญมีมูลค่าอย่างน้อย 950,000 เหรียญสหรัฐแล้ว (ประมาณ 29 ล้านบาท)


title: คริปโทเคอร์เรนซีและความปลอดภัย

text:
ในช่วงระยะ 4 วันระหว่างเดือนธันวาคม 2013 และมกราคม 2014 บริษัทยาฮู!ยุโรปแสดงโฆษณาที่มีมัลแวร์ขุดหาเหรียญบิตคอยน์ โดยได้ติดคอมพิวเตอร์ประมาณ 2 ล้านเครื่อง
ซอฟต์แวร์นี้ คือ Sefnit ได้ตรวจพบเป็นครั้งแรกกลางปี 2013 และรวมจำหน่ายกับซอฟต์แวร์ต่าง ๆ หลายอย่างมาก
ไมโครซอฟท์ได้กำจัดมัลแวร์นี้ผ่านไมโครซอฟท์ ซีเคียวริตี้ เอสเซนเชียลและซอฟท์แวร์รักษาความปลอดภัยอื่น ๆ


title: คริปโทเคอร์เรนซีและความปลอดภัย

text:
มีรายงานว่า พนักงานหรือนักศึกษาได้ใช้คอมพิวเตอร์ของมหาวิทยาลัยหรือคอมพิวเตอร์สำหรับงานวิจัย เพื่อขุดหาบิตคอยน์
ในเดือนกุมภาพันธ์ 2014 ตามอีเมลภายในของสถาบัน สมาชิกคนหนึ่งของมหาวิทยาลัยฮาร์วาร์ดถูกยุติไม่ให้เข้าถึงสาธารณูปการะคอมพิวเตอร์งานวิจัยของมหาวิทยาลัย หลังจากตั้งระบบขุดหาโดชคอยน์โดยใช้เครือข่ายของมหาวิทยาลัย


title: คริปโทเคอร์เรนซีและความปลอดภัย

text:
เว็บไซต์หนึ่งที่ปฏิบัติการแบบฟิชชิงได้หลอกว่า จะช่วยสร้างวลีรหัสผ่านสำหรับคริปโทเคอร์เรนซีวอลเลต IOTA แต่กลับรวบรวมรหัสลับในวอลเลต โดยประมาณว่าได้หลอกขโมยโทเค็น MIOTA มูลค่ากว่า 4 ล้านเหรียญสหรัฐ (ประมาณ 126 ล้านบาท)
เว็บไซต์ที่ทำการไม่ชอบนี้ ได้ทำการเป็นระยะเวลาที่กำหนดไม่ได้ แต่พึ่งจับได้เมื่อเดือนมกราคม 2018


title: การเปลี่ยนรัชกาลในประเทศญี่ปุ่น พ.ศ. 2562

text: การเปลี่ยนรัชกาลในประเทศญี่ปุ่น เหตุการณ์ที่จะเกิดขึ้นเมื่อสมเด็จพระจักรพรรดิอะกิฮิโตะได้กำหนดที่จะสละราชบัลลังก์ในวันอังคารที่ 30 เมษายน พ.ศ. 2562 โดยพระองค์เป็นนับเป็นจักรพรรดิองค์แรกในรอบกว่า 2 ศตวรรษที่สละราชบัลลังก์โดยนี่คือจุดสิ้นสุดของยุคเฮเซ และได้มีการเตรียมพิธีเฉลิมฉลองการขึ้นสืบราชบัลลังก์ขององค์รัชทายาท ส่วนพระราชพิธีราชาภิเษกจะเกิดขึ้นในวันที่ 22 ตุลาคม ปีเดียวกัน


text: ใน พ.ศ. 2553 องค์จักรพรรดิได้ปรึกษากับที่ปรึกษาในพระองค์ถึงการลดพระราชภารกิจของพระองค์ลงเนื่องด้วยพระชนมายุที่เพิ่มขึ้นและพระพลานามัยที่ไม่เอื้ออำนวยแต่ทาง สำนักพระราชวังญี่ปุ่น ก็ไม่ได้ออกมาแสดงความเห็นอะไร


text: ในวันที่ 13 กรกฎาคม พ.ศ. 2559 สื่อของรัฐบาลญี่ปุ่น สถานีโทรทัศน์เอ็นเอชเค ได้รายงานว่าองค์จักรพรรดิมีพระราชประสงค์ที่จะสละราชบัลลังก์ให้กับพระราชโอรสองค์ใหญ่ เจ้าชายนารูฮิโตะ มกุฎราชกุมารแห่งญี่ปุ่น อีกไม่กี่ปีข้างหน้า


text: ซึ่งเจ้าหน้าที่ชั้นผู้ใหญ่ในสำนักพระราชวังญี่ปุ่นได้ออกมาปฏิเสธเรื่องแผนการสละราชบัลลังก์ขององค์จักรพรรดิสำหรับการสละราชบัลลังก์ขององค์จักรพรรดิต้องทำการแก้ไขเพิ่มเติม กฎราชวงศ์ ฉบับ พ.ศ. 2490 ที่ใช้อยู่ในปัจจุบันเสียก่อน


text: ในวันที่ 8 สิงหาคม พ.ศ. 2559 องค์จักรพรรดิได้มีกระแสรับสั่งต่อประชาชนถึงพระชนมายุที่เพิ่มขึ้นและพระพลานามัยที่ไม่สมบูรณ์ ซึ่งกระแสรับสั่งครั้งนี้ได้แฝงถึงนัยยะเรื่องการสละราชบัลลังก์


text: เมื่อทราบถึงพระราชประสงค์ในการสละราชบัลลังก์ทางสำนักนายกรัฐมนตรีได้แต่งตั้ง ยะซุฮิโกะ นิชิมุระ เป็นรองจางวางใหญ่สำนักพระราชวัง


text: ในเดือนตุลาคม พ.ศ. 2559 ทาง สำนักนายกรัฐมนตรี ได้จัดให้มีการโต้วาทีเพื่อรับฟังข้อเสนอแนะเพื่อนำไปร่างกฎหมายที่ใช้ได้ครั้งเดียวสำหรับจักรพรรดิอะกิฮิโตะเท่านั้น


text: ในเดือนมกราคม พ.ศ. 2560 คณะกรรมาธิการงบประมาณของสภาล่างหรือ สภาผู้แทนราษฎรของญี่ปุ่น ได้จัดโต้วาทีเพื่อจัดทำร่างกฎหมายสละราชบัลลังก์


text: ต่อมาในวันที่ 19 พฤษภาคม พ.ศ. 2560 รัฐบาลญี่ปุ่นได้อนุมัติรับหลักการร่างกฎหมายสละราชบัลลังก์ต่อมาในวันที่ 8 มิถุนายน ปีเดียวกันสภาผู้แทนราษฎรได้ผ่านร่างกฎหมายสละราชบัลลังก์และรัฐบาลได้เริ่มขั้นตอนการเปลี่ยนผ่านไปยัง เจ้าชายนารูฮิโตะ มกุฎราชกุมารแห่งญี่ปุ่น ซึ่งพิธีสละราชบัลลังก์ได้ถูกกำหนดขึ้นในวันพฤหัสบดีที่ 30 เมษายน พ.ศ. 2562


text: โดยพระองค์ได้รับพระอิสริยยศ โจโค (Jōkō) อันเป็นคำย่อของ ไดโจเท็นโน (Daijō Tennō,จักรพรรดิที่สละบัลลังก์แล้ว) เมื่อสละราชบัลลังก์ส่วนจักรพรรดินีกลายเป็น โจโคโง (Jōkōgo)


text: วันที่ 1 ธันวาคม พ.ศ. 2560 สภาพระราชวงศ์ ซึ่งไม่ได้ประชุมกันนานถึง 24 ปีได้ออกคำสั่งให้จัดตารางการเฉลิมฉลองการเปลี่ยนรัชกาลซึ่งเป็นครั้งแรกที่ได้เปลี่ยนรัชกาลด้วยวิธีนี้ในรอบกว่า 2 ศตวรรษ


text: สภาพระราชวงศ์มีสมาชิกทั้งสิ้น 10 คนอาทิ นายกรัฐมนตรี ชินโซ อะเบะ โฆษก/ประธานของ ราชมนตรีสภา และ สภานิติบัญญัติ ประธานศาลฎีกาและจางวางใหญ่สำนักพระราชวังส่วนพระราชวงศ์อีก 2 พระองค์คือ เจ้าชายฟุมิฮิโตะ เจ้าอะกิชิโนะ พระราชโอรสองค์เล็กขององค์จักรพรรดิซึ่งในเวลาต่อมาถูกแทนที่โดย เจ้าชายมะซะฮิโตะ เจ้าฮิตะชิ พระอนุชาพระชนมายุ 82 พรรษาขององค์จักรพรรดิและ เจ้าหญิงฮานาโกะ พระชายาในเจ้าชายมาซาฮิโตะ พระชายาของเจ้าชายมะซะฮิโตะ


title: โรคจุดภาพชัดของจอตาเสื่อม

text:
โรคจุดภาพชัดของจอตาเสื่อม
หรือ โรคจุดภาพชัดของจอตาเสื่อมในผู้สูงอายุ
( ตัวย่อ AMD, ARMD) เป็นโรคที่ทำให้มองไม่ชัดหรือมองไม่เห็นที่กลางลานสายตา
เริ่มแรกสุดบ่อยครั้งจะไม่มีอาการอะไร ๆ
แต่เมื่อเวลาผ่านไป บางคนจะมองเห็นแย่ลงเรื่อย ๆ ที่ตาข้างหนึ่งหรือทั้งสองข้าง
แม้จะไม่ทำให้ตาบอดโดยสิ้นเชิง การมองไม่เห็นในส่วนกลางก็จะทำให้กิจกรรมในชีวิตต่าง ๆ ทำได้ยากรวมทั้งจำหน้าคน ขับรถ อ่านหนังสือเป็นต้น
การเห็นภาพหลอนอาจเกิดขึ้นโดยไม่ใช่เป็นส่วนของโรคจิต
จุดภาพชัดเสื่อมปกติจะเกิดกับคนสูงอายุ
ปัจจัยทางพันธุกรรมและการสูบบุหรี่ก็มีผลด้วย
เป็นอาการเนื่องกับความเสียหายต่อจุดภาพชัด (macula) ที่จอตา
การวินิจฉัยทำได้ด้วยการตรวจตา
ความรุนแรงของอาการจะแบ่งออกเป็นระยะต้น ระยะกลาง และระยะปลาย
ระยะปลายยังแบ่งออกเป็นแบบแห้ง (dry) และแบบเปียก (wet) โดยคนไข้ 90% จะเป็นแบบแห้ง
การป้องกันรวมทั้งการออกกำลังกาย ทานอาหารให้ถูกสุขภาพ และไม่สูบบุหรี่
วิตามินต่อต้านอนุมูลอิสระและแร่ธาตุดูเหมือนจะไม่ช่วยป้องกัน
ไม่มีวิธีแก้หรือรักษาการเห็นที่สูญไปแล้ว
ในรูปแบบเปียก การฉีดยาแบบ anti-VEGF (Anti-vascular endothelial growth factor) เข้าที่ตา หรือการรักษาอื่น ๆ ที่สามัญน้อยกว่ารวมทั้งการยิงเลเซอร์ (laser coagulation) หรือ photodynamic therapy อาจช่วยให้ตาเสื่อมช้าลง
อาหารเสริมรวมทั้งวิตามินและแร่ธาตุสำหรับคนไข้ที่มีโรคอาจช่วยชะลอความเสื่อมด้วย
ในปี 2015 โรคนี้มีผลต่อคนไข้ 6.2 ล้านคนทั่วโลก
ในปี 2013 มันเป็นเหตุให้ตาบอดเป็นอันดับสี่หลังต้อกระจก การเกิดก่อนกำหนด และต้อหิน
มันเกิดบ่อยที่สุดในผู้มีอายุเกิน 50 ปีในสหรัฐอเมริกา และเป็นเหตุเสียการเห็นซึ่งสามัญที่สุดในคนกลุ่มอายุนี้
คนประมาณ 0.4% ระหว่างอายุ 50-60 ปีมีโรคนี้ เทียบกับ 0.7% ของคนอายุ 60-70 ปี, 2.3% ของคนอายุ 70-80 ปี, และ 12% ของคนอายุเกิน 80 ปี
ปัจจุบัน คนราว 285 ล้านคนทั่วโลกมีปัญหาในการมองเห็น โดยร้อยละ 90 อยู่ในประเทศกำลังพัฒนา
ซึ่งไม่มีระบบบริการสนับสนุนที่ดีพอจะให้คนเหล่านี้ใช้ชีวิตได้โดยสะดวก เหตุการตาบอดในลำดับต้น ๆ คือโรคทางตา ซึ่งป้องกันและรักษาให้หายได้ก่อนจะลุกลามจนตาบอดสนิท เช่น ต้อกระจก ต้อหิน ภาวะะความผิดปกติของกระจกตา รวมทั้ง โรคจุดภาพชัดของจอตาเสื่อมในผู้สูงอายุแบบมีหลอดเลือดงอกผิดปกติเป็นต้น


title: โรคจุดภาพชัดของจอตาเสื่อม

text: ตามีส่วนรับภาพที่เรียกว่า จอตา ซึ่งรับสัญญาณแสงแล้วส่งผ่านไปยังสมองเพื่อแปลเป็นภาพ บริเวณนี้มีจุดรับภาพซึ่งสำคัญต่อการเห็นชัดที่กลางจอตามากที่สุด ซึ่งเรียกว่า จุดภาพชัดของจอตา (macula) หากมีความผิดปกติเกิดขึ้นแก่จุดภาพชัดจอตา ก็จะทำให้มองภาพส่วนกลางไม่ชัด คล้ายกับมีจุดดำบังอยู่ตรงกลาง หรือเห็นภาพบิดเบี้ยว


title: โรคจุดภาพชัดของจอตาเสื่อม

text:
โรคจุดภาพชัดจอตาเสื่อมเป็นโรคตาหนึ่งใน 4 อันดับแรกที่ทำให้ประชากรไทยตาบอด ทุกปี ผู้สูงอายุเกือบ 3 หมื่นคนจะมีปัญหาการมองเห็นเพราะโรคจุดภาพชัดเสื่อมแบบมีหลอดเลือดงอกผิดปกติ (neovascular AMD)
เมื่อประเทศไทยก้าวเข้าสู่สังคมผู้สูงอายุ พร้อมกับการขยายตัวของโรคไม่ติดต่อแบบเรื้อรัง ก็อาจทำให้ผู้สูงอายุซึ่งเห็นผิดปกติมีมากขึ้น


title: โรคจุดภาพชัดของจอตาเสื่อม

text: อาการของจุดภาพชัดเสื่อมรวมทั้ง


title: โรคจุดภาพชัดของจอตาเสื่อม

text:
จุดภาพชัดเสื่อมโดยตัวเองจะไม่ทำให้ตาบอดหมด
และจริง ๆ แล้ว คนที่บกพร่องทางการเห็นน้อยคนมากที่บอดทั้งหมด
ในกรณีเกือบทั้งหมด จะยังมองเห็นเป็นบางส่วน โดยหลักก็คือรอบ ๆ ส่วนกลาง
อาจมีภาวะแทรกซ้อนอื่น ๆ ที่ก่ออาการรุนแรง เช่น โรคหลอดเลือดสมองหรือการบาดเจ็บอย่างรุนแรง ต้อหินที่ไม่รักษาเป็นต้น แต่คนไข้จุดภาพชัดเสื่อมน้อยคนจะเสียการเห็นทั้งหมด


title: โรคจุดภาพชัดของจอตาเสื่อม

text:
พื้นที่ของจุดภาพชัดจะเป็นส่วนเพียงแค่ 2.1% ของจอตา และที่เหลือ 97.9% (คือลานส่วนรอบ) จะไม่มีผลเนื่องจากโรค
ถึงกระนั้น แม้จุดภาพชัดจะเป็นเพียงแค่ส่วนเล็ก ๆ ของลานสายตา แต่เปลือกสมองส่วนการเห็นเกือบครึ่งก็อุทิศให้เพื่อประมวลข้อมูลที่มาจากจุดภาพชัด
ซึ่งแสดงความสำคัญของจอตาส่วนนี้


title: โรคจุดภาพชัดของจอตาเสื่อม

text:
การเสียการเห็นตรงกลางสายตาจะมีผลอย่างลึกซึ้งต่อกิจกรรมชีวิตที่ใช้ตา
เช่น การอ่านหนังสือโดยไม่เห็นตรงกลางจะยากมาก
ดังนั้น รูปที่แสดงการเสียการเห็นตรงกลางเนื่องจากจุดภาพชัดเสื่อมด้วยจุดดำจุดหนึ่ง ความจริงไม่สามารถแสดงความเสียหายอย่างรุนแรงที่เกิดขึ้น
ซึ่งสามารถเข้าใจได้โดยเขียนอักษรสูงหกนิ้วบนกระดาษ แล้วพยายามระบุตัวอักษรโดยมองตรงไปข้างหน้าแต่ถือกระดาษเยื้องไปทางข้าง ๆ
ซึ่งคนโดยมากบอกว่ายาก
พี่น้องของคนไข้ AMD มีโอกาสเกิดโรคสูงถึง 3-6 เท่าเทียบกับกลุ่มประชากรทั่วไป
การวิเคราะห์ความเชื่อมโยงของพันธุกรรมได้ระบุยีนต่าง ๆ 5 เซตที่ตำแหน่ง 3 ตำแหน่งในโครโมโซมต่าง ๆ (1, 6 และ 10) ว่าอธิบายความเสี่ยงถึง 50%
ยีนเหล่านีมีบทบาทในการควบคุมการตอบสนองของระบบภูมิคุ้มกัน กระบวนการอักเสบ และภาวะธำรงดุลในจอตา
เพราะความต่าง ๆ ของยีนเหล่านี้ทำให้เกิดการทำงานผิดปกติแบบต่าง ๆ
ในระยะยาว นี่มีผลเป็นการสะสมเศษเหลือของเมแทบอลิซึมทั้งภายในเซลล์และนอกเซลล์
ซึ่งมีผลสร้างตำหนิที่จอตาหรือทำให้เส้นเลือดเสีย


title: โรคจุดภาพชัดของจอตาเสื่อม

text:
มีการตรวจทางกรรมพันธุ์สำหรับยีนเช่นนี้บางอย่าง
แต่ว่า พยาธิกำเนิดของจุดภาพชัดเสื่อม เป็นปฏิสัมพันธ์ที่ซับซ้อนระหว่างพันธุกรรม สิ่งแวดล้อม และการใช้ชีวิต ดังนั้น ปัจจัยทางพันธุกรรมที่ไม่ดีจึงไม่สามารถพยากรณ์อย่างแน่นอนว่าจะมีโรค
ตำแหน่ง 3 โลคัสที่ได้ระบุในยีนต่าง ๆ รวมทั้งภาวะพหุสัณฐานของยีนเนื่องกับไมโทคอนเดรีย
เช่นในโมเลกุล MT-ND2 จะเป็นตัวพยากรณ์ AMD แบบเปียก
พยาธิกำเนิดของจุดภาพชัดเสื่อมเนื่องกับอายุยังไม่ชัดเจน แม้จะมีทฤษฎีต่าง ๆ รวมทั้ง oxidative stress, การทำงานผิดปกติของไมโทคอนเดรีย, และกระบวนการอักเสบต่าง ๆ


title: โรคจุดภาพชัดของจอตาเสื่อม

text:
ความไม่สมดุลระหว่างการเกิดกับการกำจัดองค์ประกอบของเซลล์ที่เสียหาย ทำให้สะสมผลิตผลที่มีผลลบ เช่น lipofuscin ภายในเซลล์ และ drusen นอกเซลล์
การฝ่อระยะเริ่มต้น (incipient atrophy) จะปรากฏเป็นบริเวณของ Retinal pigment epithelium (RPE) ที่บางลดหรือซีดลง โดยเกิดก่อนการฝ่อแบบ geographic atrophy ในระยะต้น ๆ ของ AMD
ในระยะหลัง ๆ ของโรค RPE ที่ฝ่อเป็น geographic atrophy และ/หรือเกิดเส้นเลือดงอกผิดปกติ (neovascularization) จะมีผลให้เซลล์รับแสงตายและให้เสียการเห็นตรงกลาง


title: โรคจุดภาพชัดของจอตาเสื่อม

text:
ในโรคแบบแห้ง เศษเหลือขององค์ประกอบเซลล์ที่เรียกว่า drusen จะสะสมในชั้นระหว่างจอตากับคอรอยด์ ซึ่งทำให้จอตาฝ่อหรือเกิดตำหนิ (scarring)
ในโรคแบบเปียกซึ่งรุนแรงกว่า เส้นเลือดจะงอกขึ้นจากคอรอยด์ (neovascularization) ใต้จอตาซึ่งสามารถรั่วให้น้ำหรือเลือดซึมออก


title: โรคจุดภาพชัดของจอตาเสื่อม

text:
งานวิจัยต้น ๆ พบตัวสื่อภูมิคุ้มกัน (immune mediator) มากใน drusen
complement factor H (CFH) เป็นสารยับยั้งที่สำคัญในลำดับการเกิดการอักเสบ (inflammatory cascade) เช่นนี้ และภาวะพหุสัณฐานที่สัมพันธ์กับโรคในยีน CFH จะสัมพันธ์อย่างมีกำลังกับ AMD
ดังนั้น จึงมีการเสนอแบบจำลองทางพยาธิสรีรวิทยาเนื่องกับการทำงานของ complement system ในระดับต่ำอย่างเรื้อรัง และการอักเสบในจุดภาพชัด
ทฤษฎีนี้ได้การยืนยันเมื่อค้นพบภาวะพหุสัณฐานที่สัมพันธ์กับโรคในองค์ประกอบอื่น ๆ ในลำดับการทำงานของ complement system รวมทั้ง complement component 3 (C3)


title: โรคจุดภาพชัดของจอตาเสื่อม

text:
ตัวพยากรณ์ที่มีกำลังของ AMD พบอยู่ที่โครโมโซมโลคัส "10q26" คือ LOC 387715
ภาวะพหุสัณฐานเนื่องจากการแทรก/การลบที่ตำแหน่งนี้ จะลดการแสดงออกของยีน "ARMS2"
โดยทำให้ mRNA ของมันไม่เสถียรผ่านการลบส่วน polyadenylation signal
โปรตีน ARMS2 อาจเกิดในไมโทคอนเดรียและมีบทบาทในเมแทบอลิซึมเกี่ยวกับพลังงาน แม้รายละเอียดการทำงานของมันยังจะไม่ชัดเจน


title: โรคจุดภาพชัดของจอตาเสื่อม

text:
ยีนส่อความเสี่ยงว่าโรคจะเป็นเพิ่มรวมทั้ง tissue inhibitor of metalloproteinase 3 (TIMP3) ซึ่งอาจแสดงว่า เมแทบอลิซึมของเมทริกซ์นอกเซลล์ (extracellular matrix) มีบทบาทในการก้าวหน้าของโรค
ความต่าง ๆ ของยีนที่สร้างหรือสลายคอเลสเตอรอล เช่น hepatic lipase, cholesterol ester transferase, lipoprotein lipase และ ATP-binding cassette A1 จะสัมพันธ์กับการก้าวหน้าของโรค
และตัวบ่งโรคระยะต้น คือ drusen ก็สมบูรณ์ไปด้วยคอเลสเตอรอล ซึ่งแสดงความสมเหตุสมผลอย่างเผิน ๆ กับความสัมพันธ์ที่พบในงานศึกษาทั่วทั้งจีโนมต่าง ๆ


title: โรคจุดภาพชัดของจอตาเสื่อม

text:
ใน AMD จะมีการเพิ่มการสะสมของตะกอนสีเหลือง ๆ ซึ่งเป็นโปรตีนและลิพิดนอกเซลล์ เป็นลักษณะเฉพาะของโรค และเรียกว่า drusen ที่จุดภาพชัดซึ่งเป็นส่วนของจอตา ในระหว่าง retinal pigment epithelium กับคอรอยด์ที่อยู่ข้างใต้ ซึ่งเชื่อว่าทำจอตาให้เสียหายในระยะยาว
เพปไทด์ของกรดอะมิโน 36-43 ชนิดที่เรียกว่า amyloid beta ซึ่งสะสมอยู่ในสมองของคนไข้โรคอัลไซเมอร์ เป็นโปรตีนอีกอย่างหนึ่งที่สะสมในคนไข้ AMD ซึ่งเป็นเหตุผลหนึ่งที่ AMD บางครั้งเรียกว่า โรคอัลไซเมอร์ของตาหรือของจอตา
AMD สามารถแบ่งออกเป็น 3 ระยะคือ ระยะต้น (early) กลาง (intermediate) และปลาย (late) โดยส่วนหนึ่งก็เพราะขนาดและหมายเลขกำหนดของ drusen


title: โรคจุดภาพชัดของจอตาเสื่อม

text:
พยาธิสภาพของ AMD จะเริ่มด้วยการสะสม drusen สีเหลือง ๆ ในจุดภาพชัด ระหว่าง retinal pigment epithelium กับคอรอยด์ที่อยู่ข้างใต้
คนไข้ไโดยมากที่เริ่มมีอาการเช่นนี้ (ซึ่งเรียกว่า age-related maculopathy) ยังเห็นได้ดีอยู่
คนไข้ที่มี drusen อาจจะเกิดหรือไม่เกิด AMD และจริง ๆ แล้ว คนอายุมากกว่า 60 ปีโดยมากจะมี drusen โดยไม่มีผลเสียอะไร
ความเสี่ยงเกิดอาการจะสูงกว่าเมื่อ drusen ใหญ่หรือมีจำนวนมาก และสัมพันธ์กับความผิดปกติของชั้น pigmented cell ใต้จุดภาพชัด
drusen ขนาดใหญ่และอ่อนเชื่อว่า สัมพันธ์กับการสะสมคอเลสเตอรอลในระดับสูงขึ้น


title: โรคจุดภาพชัดของจอตาเสื่อม

text:
AMD ระยะต้นจะวินิจฉัยอาศัยการมี drusen ขนาดกลาง ซึ่งก็คือเท่ากับความกว้างของผมมนุษย์ (ราว ๆ 30-100 ไมโครเมตร)
แต่โรคในระยะนี้ปกติจะไม่มีอาการ


title: โรคจุดภาพชัดของจอตาเสื่อม

text:
AMD ระยะกลางจะวินิจฉัยอาศัยการมี drusen ขนาดใหญ่ และ/หรือการมีสีจอตาที่ผิดปกติ
โรคระยะกลางอาจเป็นเหตุให้สูญการเห็น แต่ก็ยังเหมือนกับระยะต้นคือปกติจะไม่มีอาการ


title: โรคจุดภาพชัดของจอตาเสื่อม

text:
ในโรคระยะปลาย จอตาเสียหายพอที่จะเสียการเห็นตรงกลางนอกเหนือจากการมี drusen
ซึ่งอาจเป็นการฝ่อ หรือการเริ่มมีเส้นเลือดงอกใหม่
AMD ระยะปลายยังแบ่งออกเป็นองกลุ่มย่อย ๆ ขึ้นอยู่กับประเภทความเสียหาย คือ แบบแห้ง (dry/geographic atrophy) และแบบเปียก (wet/neovascular)


title: โรคจุดภาพชัดของจอตาเสื่อม

text:
AMD แบบแห้ง (หรือแบบไม่ซึม ) เป็นการระบุโรคอย่างกว้าง ๆ ซึ่งรวมเอารูปแบบทุกอย่างที่ไม่ใช่แบบเปียก
รวมทั้ง AMD ระยะต้นและระยะกลาง และระยะปลายแบบ geographic atrophy
คนไข้แบบนี้มักจะมีอาการน้อยในระยะก่อน ๆ
การเสียการเห็นจะเกิดมากขึ้นถ้าโรคลามจนถึงขั้น geographic atrophy
คนไข้ 80-90% จะมีโรคแบบแห้ง และอาการจะลามอย่างช้า ๆ
ในกรณี 10-20% โรคจะลามเป็นแบบเปียก


title: โรคจุดภาพชัดของจอตาเสื่อม

text: Geographic atrophy หรือ atrophic AMD เป็นรูปแบบระยะหลัง ๆ ของ AMD ที่การเสียเซลล์รับแสงในจอตาซึ่งเป็นไปอย่างต่อเนื่องและแก้คืนไม่ได้ จะทำให้เสียการเห็นเป็นบางส่วน


title: โรคจุดภาพชัดของจอตาเสื่อม

text:
AMD แบบเปียก หรือแบบ neovascular (เส้นเลือดงอกผิดปกติ) หรือแบบ exudative (ซึม) เป็นรูปแบบระยะหลัง ๆ ของ AMD ที่ทำให้เสียการเห็นเนื่องจากการเกิดเส้นเลือดงอกผิดปกติ (choroidal neovascularization) ใน choriocapillaris ผ่าน Bruch's membrane
ปกติจะมี AMD แบบแห้งเกิดขึ้นก่อน แต่ก็ไม่เสมอไป
โดย vascular endothelial growth factor (VEGF) จะกระตุ้นให้เพิ่มจำนวนเส้นลือดที่ไม่ปกติในจอตา
แต่โชคไม่ดีว่า เพราะเส้นเลือดเหล่านี้ผิดปกติจึงเปราะบางมาก ซึ่งในที่สุดทำให้เลือดและโปรตีนซึมออกเข้าไปข้างใต้จุดภาพชัด
สร้างตำหนิ ในที่สุดทำให้เซลล์รับแสงเสียหายอย่างแก้ไม่ได้ และทำให้เสียการเห็นอย่างรวดเร็วถ้าไม่รักษา
การสะสมเนื่องกับอายุของเมลานิน ในรูปแบบ oligomer
ที่มีมวลโมเลกุลน้อย มีพิษเหตุแสง และโปรโหมตออกซิเดชัน ภายในไลโซโซมของ retinal pigment epithelium (RPE) อาจเป็นเหตุโดยบางส่วนต่อการย่อยสลาย photoreceptor outer rod segments (POS) ของ RPE ในอัตราที่ลดลง
ซึ่งแสดงแล้วว่า สัมพันธ์กับการเกิด lipofuscin
อันเป็นอาการเฉพาะสำคัญของ AMD


title: โรคจุดภาพชัดของจอตาเสื่อม

text:
ความเป็นเหตุของ oxidative stress ในจอตาต่อ AMD เพราะทำจุดภาพชัดให้อักเสบเพิ่มขึ้น ได้หลักฐานจากอัตราโรคที่สูงขึ้นในผู้สูบบุหรี่และผู้ที่ได้รับรังสีอัลตราไวโอเลต
โดยการทำงานผิดปกติของไมโทคอนเดรียก็อาจมีบทบาทด้วย


title: โรคจุดภาพชัดของจอตาเสื่อม

text:
การวินิจฉัยโรคจะขึ้นอยู่กับอาการที่จุดภาพชัด โดยไม่เกี่ยวกับการเห็นได้ชัด (visual acuity)
การวินิจฉัยอาจรวมวิธีการดังต่อไปนี้งานทบทวนวรรณกรรมแบบคอเครนปี 2012 พบว่า การใช้อาหารเสริมเป็นวิตามินและแร่ธาตุในกลุ่มประชากรทั่วไป ไม่มีผลว่าจะเกิด AMD หรือไม่


title: โรคจุดภาพชัดของจอตาเสื่อม

text:
อาหารเสริมที่มี lutein และซีอาแซนทิน อาจช่วยทำให้อาการแย่ช้าลง
แต่ก็ไม่พบว่าช่วยป้องกันโรค
ยังไม่มีหลักฐานพอเพื่อระบุว่ายากลุ่ม statins (มักใช้ลดไขมัน) ช่วยป้องกันหรือทำให้โรคแย่ช้าลงหรือไม่
สเตอรอยด์ระงับการเกิดเส้นเลือด เช่น anecortave acetate และ triamcinolone acetonide ไม่มีหลักฐานว่าช่วยป้องกันไม่ให้เสียการเห็นสำหรับคนไข้โรคแบบเปียก (neovascular AMD)


title: โรคจุดภาพชัดของจอตาเสื่อม

text:
ไม่มียาหรือการผ่าตัดรักษาเพื่อโรคแบบนี้
โรคแบบนี้สามารถรักษาด้วยการยิงเลเซอร์ (laser coagulation) หรือที่สามัญกว่าคือด้วยการฉีดยาระงับและบางครั้งย้อนกลับการเกิดเส้นเลือดใหม่ ๆ


title: โรคจุดภาพชัดของจอตาเสื่อม

text:
งานทดลองแบบสุ่มและมีกลุ่มควบคุมพบว่ายา bevacizumab (เบวะซิซิวแมบ) และ ranibizumab มีประสิทธิผลคล้าย ๆ กัน โดยไม่มีผลลบเพิ่มขึ้นเมื่อใช้เบวะซิซิวแมบ
งานทบทวนวรรณกรรมแบบคอเครนพบว่า ความปลอดภัยทั้งระบบของเบวะซิซิวแมบและ ranibizumab คล้ายกันเมื่อใช้รักษาโรคแบบเปียก (neovascular AMD) ยกเว้นในเรื่องปัญหาทางเดินอาหาร (gastrointestinal disorders, MedDRA SOC)


title: โรคจุดภาพชัดของจอตาเสื่อม

text:
อย่างไรก็ดี องค์การอาหารและยาสหรัฐยังไม่ได้อนุมัติให้ใช้ยาเบวะซิซิวแมบเพื่อรักษาจุดภาพชัดเสื่อม
และก็เป็นปัญหาที่ถกเถียงอย่างยังไม่ยุติในสหราชอาณาจักรเรื่องการใช้เบวะซิซิวแมบเพื่อรักษาอย่างไม่ได้อนุมัติ แทน ranibizumab ที่ได้อนุมัติแต่แพงกว่าเป็นสิบ ๆ เท่า


title: โรคจุดภาพชัดของจอตาเสื่อม

text: ในประเทศไทย ยา ranibizumab ได้ขึ้นทะเบียนยาเพื่อข้อบ่งชี้การรักษาโรคแบบเปียกในปี พ.ศ. 2554 โดยมีราคาประมาณ 54,000 บาทต่อเข็ม และผู้ป่วยบางรายจำเป็นต้องได้รับยาหลายครั้ง ทำให้คนไข้ในระบบบัตรทอง สามารถเข้าถึงการรักษาด้วยการยิงเลเซอร์เพียงอย่างเดียว จนกระทั่งคณะกรรมการพัฒนาบัญชียาหลักได้ขึ้นทะเบียนยาเบวะซิซิวแมบในบัญชียาหลักแห่งชาติ "จ (2)" ซึ่งเป็นบัญชีย่อยที่ควบคุมในระดับสูงสุด ต้องอาศัยความชำนาญเฉพาะโรคหรือเทคโนโลยีขั้นสูง และมีราคาแพงมาก คนไข้จึงมีทางเลือกในการรักษาเพิ่มขึ้น โดยยานี้มีค่าใช้จ่ายประมาณ 1,000 บาทต่อเข็ม เป็นยาที่แบ่งมาจากยาขนาดใหญ่ที่รักษามะเร็ง


title: โรคจุดภาพชัดของจอตาเสื่อม

text:
ยา ranibizumab เป็นส่วนย่อย คือ Fab fragment ของโมเลกุลยาเบวะซิซิวแมบ และเป็นยาที่ใช้โดยเฉพาะเพื่อฉีดเข้าในตา
ยายับยั้งกำเนิดหลอดเลือดอื่น ๆ ที่อนุมัติให้รักษา AMD ชนิดเปียกรวมทั้ง pegaptanib
และ aflibercept


title: โรคจุดภาพชัดของจอตาเสื่อม

text:
แนวทางการรักษาของสถาบันจักษุวิทยาอเมริกัน (American Academy of Ophthalmology) ไม่แนะนำการยิงเลเซอร์ (laser coagulation) เพื่อรักษาจุดภาพชัดเสื่อม แต่ก็กล่าวว่า มันอาจมีประโยชน์สำหรับคนไข้ที่มีเส้นเลือดใหม่ในคอรอยด์ที่อยู่นอกรอยบุ๋มจอตาผู้ไม่ตอบสนองต่อการรักษาด้วยยา
มีหลักฐานที่มีกำลังว่า การยิงเลเซอร์จะทำให้ drusen หายไป แต่ไม่มีผลต่อการงอกใหม่ของเส้นเลือดในคอรอยด์
งานทบทวนแบบคอเครนปี 2007 พบว่า การยิงเลเซอร์สำหรับเส้นเลือดใหม่ในคอรอยด์นอกรอยบุ๋มจอตา มีประสิทธิผลและมีค่าใช้จ่ายน้อย แต่ประโยชน์จะจำกัดต่อเส้นเลือดที่ติดกับหรืออยู่ใต้รอยบุ๋มจอตา


title: โรคจุดภาพชัดของจอตาเสื่อม

text:
การรักษาแบบ Photodynamic therapy ก็ได้ใช้สำหรับโรคแบบเปียกด้วย
โดยให้ยา verteporfin ผ่านหลอดเลือดดำ
แล้วฉายแสงซึ่งมีความยาวคลื่นโดยเฉพาะที่เส้นเลือดซึ่งผิดปกติ
แล้วทำให้ verteporfin ออกฤทธิ์ทำลายเส้นเลือด


title: โรคจุดภาพชัดของจอตาเสื่อม

text:
การผ่าตัดรักษาต้อกระจกสามารถทำให้คนไข้ AMD เห็นได้ดีขึ้น แม้จะมีความกังวลว่า การผ่าตัดอาจทำให้ AMD ให้แย่ลง
งานทดลองแบบสุ่มและมีกลุ่มควบคุมหนึ่งพบว่า ผู้ที่ผ่าตัดต้อกระจกทันที (ภายในสองอาทิตย์) จะเห็นได้ชัดกว่าและมีคุณภาพชีวิตดีกว่าผู้ที่รอผ่าตัดต้อกระจก (หกเดือน)
เพราะไม่มีผลต่อการเห็นรอบนอก คนไข้โรค AMD อาจเรียนรู้ใช้การเห็นที่เหลือเพื่อชดเชยการเห็นที่เสียไป
มีการให้ความช่วยเหลือในประเทศต่าง ๆ หลายประเทศและในทุก ๆ รัฐในสหรัฐอเมริกา
มีการให้การศึกษาเพื่อ "การใช้ชีวิตอย่างเป็นอิสระ" และมีเทคโนโลยีบางอย่างที่สามารถได้จากองค์กรช่วยฟื้นฟูสภาพของรัฐ


title: โรคจุดภาพชัดของจอตาเสื่อม

text:
อุปกรณ์ช่วยปรับตัวสามารถช่วยให้อ่านหนังสือได้
รวมทั้งแว่นขยาย แว่นตาพิเศษ เครื่องอ่านหนังสือผ่านจอคอมพิวเตอร์ และระบบโทรทัศน์เพื่อขยายสิ่งที่อ่าน


title: โรคจุดภาพชัดของจอตาเสื่อม

text:
โปรแกรมอ่านหนังสือผ่านจอคอมพิวเตอร์ต่าง ๆ เช่น JAWS หรือ Thunder สามารถใช้กับคอมพิวเตอร์พร้อมระบบวินโดวส์ธรรมดา ๆ
และก็มีอุปกรณ์เสริมเพื่อผลิตภัณฑ์จากบริษัทแอปเปิลที่มีคุณสมบัติต่าง ๆ มากมาย รวมทั้งตัวออกเสียงอ่านหนังสือ เครื่องอ่านหนังสือผ่านจอคอมพิวเตอร์ อักษรเบรลล์ เป็นต้น


title: โรคจุดภาพชัดของจอตาเสื่อม

text:
กล้องวิดีโอสามารถส่งสัญญาณให้กับจอคอมพิวเตอร์ธรรมดาหรือที่สร้างขึ้นโดยเฉพาะ พร้อมขยายภาพได้
ระบบเช่นนี้บ่อยครั้งมีส่วนวางหนังสือที่เลื่อนได้เพื่อขยับสิ่งที่อ่าน